Juan - Blic Online\nTrgovinski rat između Kine i Sjedinjenih Američkih Država ne jenjava, a od ponedeljka je prešao u novu fazu koju neki stručnjaci nazivaju i "valutni rat". Naime, kineska centralna banka devalvirala je juan tako da je kurs kineske valute posle više od jedne decenije probio ključni nivo od sedam juana za jedan dolar, a američko ministarstvo finansija označilo je zbog toga Kinu kao valutnog manipulatora, prvi put od 1994. godine. Ova najnovija dešavanja u trgovinskom konfliktu između dve zemlje izazvala su burne reakcije i na globalnim finansijskim tržištima.\nJUAN DEVALVIRAO Kineska valuta posle više od decenije prešla KLJUČNU granicu\nKina je dozvolila danas da kurs juana prema dolaru probije ključni nivo od sedam juana za dolar, prvi put u više od jedne decenije.\tTo bi, kako ocenjuje Rojters, mogao biti signal da je zvanični Peking spreman da toleriše dalje slabljenje nacionalne valute u uslovima eskalacije trgovinskog rata sa SAD.\nKina: Neće biti DEVALVACIJE JUANA zbog trgovinskog rata\nVrednost juana kreiraju tržišni faktori i Kina nema nameru da devalvira valutu kako bi pomogla izvoznicima, saopštilo je danas kinesko Ministarstvo spoljnih poslova. To obaveštenje dolazi nakon što su SAD najavile da će pratiti slabost kineske valute u uslovima eskalacije trgovinskog spora na relaciji Vašington-Peking.\nDevizne rezerve Kine pale su u aprilu na petomesečni minimum, više nego što je očekivano, a usled oporavka američkog dolara i manje zabrinutosti kineskih regulatora u pogledu odliva kapitala.\nKina za "slom" dominacije dolara, plaća naftu u juanima\nKina je preduzela prve korake ka tome da uvezenu naftu plaća u juanima umesto u američkom dolaru, u okviru nastojanja zvaničnog Pekinga da kineska valuta dobije sve veći međunarodni značaj, tvrde za Rojters tri neimenovana izvora upoznata sa situacijom.\nNAKON TRAMPOVIH KRITIKA Pakistan dolar zamenio juanom u trgovini sa Kinom\nMoskovska berza će uskoro emitovati obveznice denominovane u juanima, u protivrednosti od gotovo 1,0 milijarde dolara, javlja Raša tudej.\nNAJVEĆI IZAZOV AMERICI Kineski potez uzdrmao trgovinu naftom\nEkonomisti najavljuju ulazak kineske valute petro-juana na tržište nafte, što je potez koji može u budućnosti da potpuno potkopa američke interese i zaradu.\nKina se sprema da povuče potez koji će uzdrmati NAJVAŽNIJE GLOBALNO TRŽIŠTE\nKina se priprema da napravi veliki iskorak protiv globalne dominacije dolara, i to moguće već do kraja godine. Naime, do sada korišćeni dolar na globalnom naftnom tržištu, Kinezi, budućim ugovorima u Šangaju, planiraju da zamene domaćom valutom, juanom, podržanim u zlatu.\nEvropska centralna banka (ECB) je saopštila danas da je prvi put deo svojih dolarskih rezervi zamenila za kineski renminbi (juan), u svetlu rastućeg globalnog značaja kineske valute.\nBitkoin završio dan spektakularnim padom od 20 odsto\nDigitalna valuta bitkoin, koja je ranije danas značajno porasla, završila je trgovački dan spektakularnim padom od 20 procenata zbog drastičnog skoka kineske valute juan.\nKina proširuje korpu stranih valuta, smanjuje ulogu dolara\nKina je saopštila danas da će gotovo udvostručiti broj stranih valuta koje koristi za određivanje zvaničnog kursa juana, čime će, kako ocenjuje AFP, umanjiti ulogu dolara.\nPad juana i funte na višegodišnji minimum\nKineski juan je u jutrošnjem trgovanju pao na najniži nivo prema dolaru za pet i po godina, a britanska funta je u jednom trenutku, u azijskom trgovanju, "skliznula" ispod psihološke granice od 1,28 dolara na novi 31-godišnji minimum, pošto investitori u velikom luku zaobilaze britansku valutu zbog Bregzita.\nCentralna banka Rusije saopštila danas da je do kraja 2015. godine u juanima imala 0,1 odsto deviznih rezervi, iako krajem septembra prošle godine kineska valuta nije bila deo deviznih rezervi ruske centralne banke.\nSAD savetuju Kini da se ne vraća na prethodnu politiku deviznog kursa\nVlasti SAD su upozorile danas Kinu da bi povratak na prethodnu politiku deviznog kursa i držanja juana na veštački niskom nivou zbog podsticanja izvoza, prouzrokovao novu rundu tenzija u odnosima Pekinga i Vašingtona.\nMANIPULACIJE, RIVALITET, OPTUŽBE Zbog čega su dve najveće svetske ekonomske sile U RATU\nU uslovima kada je rast kineske privrede usporen, a Sjedinjene Američke države se nalaze u jeku poprilčno žustrih predsedničkih izbora, tenzije između ove dve ekonomske sile ne jenjavaju.\nSAD: Kina da reformiše ekonomiju\nKina će pokušati da smanji prekomernu proizvodnju čelika, da izbegne devalvaciju svoje valute i da smanji zadužena državna preduzeća, izjavio je danas američki ministar finansija Dežjkob Lu, posle razgovora dve strane na visokom nivou u Pekingu.\nKineska centralna banka utvrdila je danas zvanični srednji kurs juana na najvišem tromesečnom nivou prema dolaru, nakon što je američka valuta oslabila.\nKurs juana na četvoronedeljnom minimumu\nKineska centralna banka spustila je danas zvanični srednji kurs juana na četvoronedeljni minimum, pokazuju podaci, izveštava agencija AFP i dodaje da do obaranja vrednosti kineske valute dolazi uprkos izjavama guvernera Džua Sjačuana da nema osnova za dalju deprecijaciju.\nAnaliza: Kineski juan će ugroziti, ali ne i zameniti dolar kao glavnu valutu\nKineski juan će u narednih deset godina ugroziti dominaciju američkog dolara, ali neće uspeti da nadmaši njegov status glavne svetske valute, navodi se izveštaju američke komisije za odnose s Kinom.


Dačić nezadovoljan primenom Briselskog sporazuma | KoSSev\nDačić nezadovoljan primenom Briselskog sporazuma\nUtorak 12. januar 2016, 16:11\nMinistar spoljnih poslova Ivica Dačić izjavio je da nije zadovoljan kako se sprovode sporazumi između Beograda i Prištine.\n"Albanci to uporno izbegavaju. To je neozbiljno. Ono što smo se dogovorili mora da bude sprovedeno. Mislim da će to biti tema razgovora koji će premijer voditi u Briselu u nastavku dijaloga," rekao je Dačić.\nDijalog premijera Kosova i Srbije biće nastavljen 27. januara.\nBivši premijeri Kosova i Srbije Hašim Tači i Ivica Dačić su u aprilu 2013. potpisali Briselski sporazum čiju okosnicu čini ZSO, a čije formiranje još nije počelo.\nDačić je na konferenciji ponovo osudio skrnavljenje hrama Hrista Spasa u Prištini.\nSkrnavljenje hrama, kako je rekao, govori da Kosovo ne samo da ne želi da zaštiti srpsku kulturnu i versku baštinu, već da sistematski radi na njenom uništavanju i da za to kao nagradu dobije da većina evropskih zemalja glasa da Kosovo postane članica UNESKO-a.\n"Kosovo je jedino mesto u Evropi gde nekažnjeno jedan hrišćanski hram možete da pretvorite u javni toalet. Zamislite da je to urađeno sa jednim muslimanskim hramom, negde na bliskom istoku, ili tamo gde je islam dominantan," rekao je Dačić.


Na bazi sprovedene Kontrolne revizije i Izjašnjenja Opštine Kolašin, a u skladu sa Zakonom o Državnoj revizorskoj instituciji, Poslovnikom Državne revizorske institucije i Smjernicama za izradu, praćenje i kontrolu preporuka, nadležni Kolegijum DRI u sastavu: Zoran Jelić (Senator-rukovodilac Kolegijuma) i Radule Žurić (Senator-član Kolegijuma), usvojio je konačni Izvještaj o kontrolnoj reviziji Opštine Kolašin.\nDržavna revizorska institucija je prilikom revizije Završnog računa budžeta Opštine Kolašin za 2017. godinu, izradila ukupno 23 preporuke, od kojih se 22 preporuke odnose na Opštinu i 1 preporuka na drugi državni organ.\nKontrolnom revizijom je utvrđeno da je od dvadeset dvije (22) preporuke koje su date Opštini jedanaest (11) preporuka realizovano, četiri (4) nijesu realizovane, dok je sedam (7) preporuka djelimično realizovano. Kontrolnom revizijom je utvrđeno da je preporuka koja je data drugom državnom organu, odnosno Ministarstvu finansija realizovana.\nKontrolnom revizijom je utvrđeno da i dalje postoje značajni nedostatci u evidenciji: obaveza i imovine Opštine, naplati prihoda Opštine i nedosljedne primjene zakonskih propisa kod obračuna dodataka na zarade.\nKonačan Izvještaj o kontrolnoj reviziji Opštine Kolašin je objavljen na zvaničnoj internet stranici DRI.\nIzvještaj o kontrolnoj reviziji Opštine Kolašin\nMore in this category: « Objavljen Izvještaj o reviziji uspjeha „Efikasnost upravljanja projektima izgradnje i rekonstrukcije objekata zdravlja“\tObjavljen Izvještaj o reviziji informacionog sistema Uprave za statistiku u dijelu primjene i poštovanja mjera informacione bezbjednosti »


Holandski Ambasador posetio Svrljig - Svrljiske novine\nHolandski Ambasador posetio Svrljig\nAmbasador Kraljevine Holandije, Laurent Louis Stokvis, 8.avgusta posetio je opštinu Svrljig. Po rečima predsednika Miletića, cilj posete je eventualna pomoć u unapređenju poljoprivrednih kapaciteta, prvenstveno stočarstva.\nNakon jednočasovnog razgovora u predsednikovom kabinetu, predstavnici opštine Svrljig, zajedno sa ambasador obišli su pogon ‘’Niške mlekare’’ a potom firmu za preradu bilja ‘’Jeligor’’. U kulutrnom centru Svrljig, predstavljen je kratkometražni film ,na engleskom jeziku, o potencijalima svrljiškog kraja.\n– Veoma je bitno da steknuta iskustva od stranih partnera primenimo kod nas. Holanđani su odlični uzgajivači stoke, a njihove rase grla uzgajaju se i na našim pašnjacima, rekao je predsednik Miletić.\nOn je dodao da će opština Svrljig, kod predpristupnih fondova, a u saradnji sa ambasadom Kraljevine Holandije, konkurisati za razvoj i unapređenje turizma.\nStokvis je izrazio zadovoljstvo što se danas nalazi u Svrljigu i predočio prisutnim novinarima uspeh buduće saradnje Holandskih gradova sa Svrljigom.\n– Hvala Vam puno predsedniče Miletiću na pozivu a zatim i na gostoprimstvu. Zaista sam srećan što smo otkrili jedan zaista lep deo Srbije. Ono što mogu odmah primetiti da vaš Svrljig ima veoma dobre predispozicije za ekonomski razvoj, jer se nalazi u neposrednoj blizini autoputa. Ovo je moja prva poseta i ja kažem da je to poseta otkrivanja: šta radite, u čemu ste uspešni, kako se razvijate, šta su planovi grada i gde bi možda Holandska ekspertiza i iskustvo moglo biti od koristi, naglasio je Laurent Louis Stokvis.\nAmbasador je na kraju dodao da je upoznat sa predsednikovim planovima i da će saradnja za početak biti usmerena u oblasti stočarstva, ali i turizma.\nAmbasador Kraljevine Holandije, Laurent Louis Stokvis\nPrevPrethodnaKo gubi ne(i)ma pravo da se ljuti\nSledećaSeoski aerodrom i vikend naselje u selu VarošNext\nStokvis: Svrljig zaslužuje muzej\nAmbasador Kraljevine Holandije Laurent Louis Stokvis prilikom neformalne posete Svrljigu sa narodnim poslanikom Milijom Miletićem razgovarao je o izgradnji muzeja u ovoj opštini. Maketa muzeja koju\n14/08/2012 at 12:18\nDa, pomoci ce nam uz jedan uslov: da predsednik Milija bez greske izgovori ime i prezime Holandskog ambasadora!!!!!!!!\n14/08/2012 at 21:34\nAko ga ti tako nezainteresovan ponovis bez greske sigurno ga ponavlja i taj koga prozivas!!!!!\nInace taj razgovara sa ambasadorima, a sa kim ti razgovaras?!?!?


► Predsednik Privredne komore Kosova: Put za ukidanje takse na osnovu pravila STO\nRukići je ocenio da prvi korak u tom smeru treba da bude usvajanje deklaracije koja će biti upućena zemljama velike petorke, Evropske unije i članicama CEFTA a kojom će biti predstavljene "sve barijere kojima Srbija onemogućava slobodu kretanja roba i usluga, uključujući i tranzit energije, koje su identifikovane od strane biznisa i Vlade Kosova".\nNaveo je i da nakon toga treba da usledi usvajanje dokumenta o principima trgovinske politike i bilateralnih trgovinskih odnosa koji po njegovim rečima, u preambuli treba da se poziva na liberalni trgovinski režim, zasnovan na pravilima STO, sporazumu o carini i trgovini GATT i obavezama koje proizilaze iz SSP i CEFTA.\n"Dokument treba da podvuče orijentaciju Kosova za slobodnu trgovinu, uz očuvanje slobodne i ravnopravne konkurencije i potrebu zaštite domaće proizvodnje uz očuvanje prava na zaštitne i anti damping mere na osnovu zakonodavstva na snazi i mere reciprociteta u trenutku kada ne funkcioniše nijedan bilateralni ili multilatelarni mehanizam za rešavanje trgovinskih sporova", ocenio je Rukići u tekstu objavljenom na Fejsbuku.\nDodao je da treći korak treba da bude ukidanje takse od 100 odsto uz usvajanje odluka kojima se obezbedjuje da će ostvarivanje sporazuma CEFTA i izgradnja trgovinskih odnosa sa Srbijom biti u punoj saglasnosti sa dokumentom o Osnovnim principima trgovinske politike.\n"Ovaj put obezbedjuje osnov za ukidanje tarife, skreće pažnju svim akterima na barijere koje nam je Srbija postavila, pruža solidno obrazloženje pred medjunarodnim partnerima za bilo koju meru reciprociteta, kada se o tome odluči, i obezbedjuje transparentnost za građane i biznise", naveo je predsednik Privredne komore Kosova.\nPremijer Kosova Aljbin Kurti najavio je uvodjenje punog političkog, ekonomskog i trgovinskog reciprociteta prema Srbiji u trenutku kada se donese odluka o ukidanje takse od 100 odsto na robu koja se uvozi iz Srbije i Bosne i Hercegovine.


Sedam sati sna - Gracija\nIstraživači s Cambridgea i šangajskog Univerziteta Fuhan otkrili su da je sedam sati sna noću idealno za ljude u srednjoj ili starijoj životnoj dobi te su zaključili da više ili manje sna od toga može negativno uticati na njihovo mentalno zdravlje. Istraživači su proučili podatke koji su se odnosili na 500.000 odraslih u dobi između 38 i 73 godine, prikupljene iz ogromne baze podataka UK Biobanke. Otkrili su da je previše ili premalo sna povezano sa smanjenim kognitivnim performansama. Ispitanici su bili sporiji pri rješavanju testova, imali su kraći raspon pažnje i lošije su rješavali probleme. I njihovo mentalno zdravlje bilo je lošije, a u većine su zamijećeni porast anksioznosti, simptomi depresije i lošije opće stanje.\nPrethodni članakKako odstraniti žvakaću gumu s odjeće\nNaredni članakKATARINA ČAS: Već mi se desilo više nego što sam ikada sanjala


Građani da poštuju mjere, zdravstveni radnici na izmaku snage - mojKontakt portal - Radio Televizija Kontakt\nGrađani da poštuju mjere, zdravstveni radnici na izmaku snage\nBroj novozaraženih virusom korona u Republici Srpskoj i dalje je veliki, a zdravstveni radnici su na izmaku snage.\nDežurno osoblje Kovid odjeljenja Univerzitetskog kliničkog centra Republike Srpske, poslalo je juče apel stanovništvu da poštuje mjere zaštite od virusa korona jer je, kako navode, zdravstveno osoblje svih kovid odjeljenja na izmaku snage.\nI kovid bolnicu u Bijeljini dovedena je do granica iscrpljenosti, budući da su u njoj trenutno na liječenju 73 bolesnika, što je više od 90 odsto popunjenosti kapaciteta, saopšteno je iz Kriznog štaba bijeljinske Bolnice “Sveti vračevi”.\nZa protekla 24 časa primljeno je 20 zaraženih i, ako se nastavi ovaj trend rasta, pitamo se da li ćemo svima moći pružiti zdravstvenu pomoć. Krizni štab bolnice je, predviđajući ovakav razvoj događaja, još prije pet dana tražio od Gradskog štaba za vanredne situacije pomoć u obezbjeđenju dodatnih kapaciteta i drugog, što je neophodno da bi naš grad održao ovaj udar epidemije – navedeno je u saopštenju.\nU Bolnici očekuju da će i ova situacija danas konačno biti riješena na sjednici Gradskog štaba za vanredne situacije.\nI ovaj put apelujemo, tražimo i molimo građane i nadležne institucije da poštuju i sprovode epidemiološke mjere da bismo zaustavili dalje širenje virusa korona i time spriječili najgori scenario – navedeno je u saopštenju.\nPremijer Republike Srpske Radovan Viškovi apelovao je na građane da pomognu zdravstvenim radnicima, prije svega tako što će se pridržavati preventivnih mjera, jer se pandemija može staviti pod kontrolu jedino odgovornošću i samoodgovornošću.\nVrtić “Јeževa kućica” u novom ruhu


Evo šta će jesti Erdogan u Novom Pazaru - Ćevapi nezaobilazni\nTeleće i jagnjeće pečenje i novopazarski ćevapi za Erdogana!\nTurski predsednik Redžep Tajip Erdogansinoć je stigao u Beograd. On će biti gost predsednika Srbije Aleksandra Vučića, a zvanični deo posete počinje danas. Erdogan će tokom posete Srbiji uživati u tradicionalnim specijalitetima, koji su pažljivo pripremani za njega, ekskluzivno saznaje „Alo!”.\n- Turski predsednik će tokom boravka u Beogradu jesti tatar od brancina, konsome od povrća, povrće punjeno junećim mesom. Na meniju će se naći i jagnjeće i teleće pečenje, a kao desert će biti poslužena voćna salata - navodi naš dobro obavešteni izvor i dodaje da je meni za jednog od najmoćnijih svetskih lidera dugo i pažljivo pripreman.\n- Uložen je veliki napor kako bi Redžep Tajip Erdogan bio zadovoljan i uživao u našim specijalitetima. Želimo da bude dočekan kako dolikuje čoveku takvog renomea i da odavde ponese najbolje utiske - navodi naš izvor i dodaje da je i za posetu Sandžaku meni bio pažljivo pripreman.\n- U Novom Pazaru će mu, naravno, biti posluženi najbolji pazarski ćevapi, po kojima je taj grad nadaleko poznat. Turski predsednik će uživati i u drugim jelima sa roštilja uz sveže salate od povrća. Kada je reč o desertu, u Novom Pazaru će turskom predsedniku biti poslužena baklava - navodi naš dobro obavešteni izvor. (Alo, foto . S.Zupljanin)\nErdogan – Za pohvalu je to što Srbija poziva Tursku da uloži u Sandžak


Republički zavod za statistiku: 55.017 - prosečna zarada u Sremskoj Mitrovici - Ozon Media\nRepublički zavod za statistiku: 55.017 – prosečna zarada u Sremskoj Mitrovici\nPrema podacima Republičkog zavoda za statistiku, prosečna neto zarada u Srbiji u septembru je bila 59.698 dinara. U poređenju s istim mesecom prethodne godine, veća je 11,2 odsto nominalno, odnosno 9,2 odsto realno.\nProsečna neto zarada u septembru je 1.185 dinara viša od one isplaćene u avgustu, kada su zaposleni u Srbiji, u proseku, zaradili 58.513 dinara. Kada je reč o medijalnoj zaradi, ona je u septembru dostigla iznos od 45.817 dinara, što, zapravo, znači da polovina ukupnog broja zaposlenih mesečno zarađuje do tog iznosa. I medijalna zarada u septembru bila je viša od one isplaćene mesec ranije, kada je u koverti bilo 45.736 dinara, te je razlika svega 81 dinar.\nZarade zaposlenih u Vojvodini su, slično kao i proteklih meseci, manje od iznosa koji je isplaćen na republičkom nivou. Prosečna primanja u Vojvodini u septembru su dostigla 56.941 dinar, te je vojvođanska prosečna zarada 3.757 dinara manja od one isplaćene na nivou republike. Baš kao i na niovu republike, i zaposleni u Vojvodini su u septembru, u proseku, zaradili više nego u avgustu. Naime, tog meseca prosečna plata bila je 55.476 dinara, pa je u septembru u koverti bilo 1.465 dinara više.\nOd sedam oblasti u Vojvodini, samo u jednoj – Južnobačkoj, prosečna septembarska zarada dostigla je, pa i premašila, iznos republičkog proseka, i to je slika koja se ne menja već duže. Tako je u septembru u koverti, u proseku, bil 61.831 dinar, te su zarade zaposlenih u toj oblasti, u proseku, bile 2.133 dinara više od republičkog proseka. U preostalih šest oblasti zaposleni su zaradili manje od vojvođanskog proseka u septembru, a u svega dve oblasti prosek plata premašio je 55.000 dinara.\nNajniže plate u Baču i Srbobranu\nU najvećem broju naselja i opština u Vojvodini prosečne avgustovske zarade kretale su se oko 50.000 dinara, a nigde zarada nije bila niža od 45.000 dinara. Najmanje novca u septembru su, u proseku, zaradili zaposleni u Baču – 45.626 dinara, a potom u Srbobranu, gde su zarade bile stotinak dinara više – 45.748.\nJedva nešto malo više od 46.000 dinara u avgustu su, u proseku, zaradili zaposleni u Malom Iđošu – 46.046, a manje od 47.000 dinara isplaćeno je još samo zaposlenima u Kovačici – 46.961.\nNajbliže iznosu vojvođanske prosečne zarade bile su plate zaposlenih u Južnobanatskoj oblasti, gde je septembarski prosek bio 55.927 dinara, te im je do vojvođanskog falilo 1.014. Više od 55.000 dinara, u proseku, u septembru je bilo i u kovertama zaposlenih u Srednjobanatskoj oblasti – 55.453. U preostale četiri oblasti u Vojvodini prosečna septembarska zarada kretala se u rasponu od oko 51.000 do oko 54.500 dinara. Najniža prosečna plata isplaćena je u Zapadnobačkoj oblasti – 51.194 dinara, a s tim primanjima ta oblast je po visini zarade i dalje na začelju među vojvođanskim opštinama. S prosečnom platom od 52.790 dinara slede zarade zaposlenih u Severnobanatskoj oblasti, a potom onih u Sremskoj – 53.433, te Severnobačkoj oblasti – 54.435.\nU samo dva grada u Vojvodini – Novom Sadu i Vršcu, baš kao što je bilo i u avgustu, prosečne zarade dostigle su iznos isplaćen na republičkom nivou, a uz njih su još samo zaposelni u Pančevu i Zrenjaninu imali primanja viša od vojvođanskog proseka. U septembru je na prvom mestu po visini primanja bio Novi Sad, gde je prosečna zarada bila 67.890 dinara, dok je u Vršcu, u proseku, bila 60.142. Zaposleni u Pančevu su, u proseku, zaradili 58.319 dinara i prosečnu zaradu na vojvođanskom nivou preskočili za 1.378 dinara. Zrenjaninci su, u proseku, u kovertama imali 57.593 dinara, a taj iznos je 652 dinara viši od vojvođanskog proseka u septembru.\nViše od 55.000 dinara u proseku u septembru su zaradili zaposleni u samo pet gradova i opština u Vojvodini, a da bi njihove zarade dostigle prosečna vojvođanska primanja falilo je više od 1.000 dinara. Tako su zaposleni u Sremskim Karlovcima tog meseca u proseku zaradili 55.787 dinara, Subotici 55.605, Senti 55.320, Inđiji 55.375 i u Sremskoj Mitrovici 55.017 dinara.\nPošumljavanje u Šumskom gazdinstvu „Sremska Mitrovica“ počelo setvom žira hrasta lužnjaka


Izvor: RTS, 12.Jun.2020, 16:32\nPotpredsednik Vlade Republike Srbije i ministar unutrašnjih poslova Nebojša Stefanović razgovarao je sa predstavnicima posmatračke misije ODIHR-a o predstojećim izborima u Srbiji.\nStefanović je delegaciju ODIHR-a (Kancelarija za demokratske institucije i ljudska prava OEBS-a), koju je predvodila šef Misije Ursula Gaček, detaljno upoznao sa koracima koje je Vlada Republike Srbije preduzela u >> Pročitaj celu vest na sajtu RTS << cilju unapređenja izbornog procesa u Srbiji.\nMinistar je izrazio zadovoljstvo činjenicom da će predstavnici Misije biti prisutni na dan izbora u Srbiji, ali i time što će pratiti i sve izborne radnje nakon glasanja, saopštio je MUP.\nŠef Misije ODIHR Gaček pozdravila je konstruktivni pristup Srbije prema izbornom procesu i naglasila da je važno da taj proces ne ugrozi zdravlje ljudi, s obzirom na aktuelnu situaciju vezanu za sprečavanje širenja zarazne bolesti kovid-19.\nGaček je kao izrazito pozitivan korak ocenila formiranje radne grupe koja radi na unapređenju izbornih procesa i dodala da je veoma dobro što će ta grupa sa radom nastaviti i nakon održanih izbora.\nKurir: ODIHR NA IZBORIMA U SRBIJI: Nebojša Stefanović razgovarao sa predstavnicima posmatračke misije (FOTO)


STRUČNJACI SAGLASNI OKO SINOVAKA: Kineska vakcina je dobra, Google doktori i teorije zavere su u modi (KURIR TELEVIZIJA)\n5 NERADNIH DANA IMAĆEMO ZA PRVI MAJ I VASKRS: I đaci će biti na raspustu, 82\t690\nPRIJAVA ZA 60 EVRA POČINJE 28. APRILA I TRAJE DO 15. MAJA: Ovako se prijavljujete 2\t32\nPALMA I LUKA DAČIĆ SE VESELE U HURGADI: Usred Egipta zasvirao orkestar 20\t55\nmarija lekic\t 15.01.2021. 11:22h\nKlinička ispitivanja u Brazilu pokazala su da je efikasnost kineske vakcine protiv korona virusa Sinovak tek nešto više od 50 procenata, dok je Turska dala dozvolu za ovu vakcinu i izjasnila se da je njena delotvornost oko 97 odsto.\nS obzirom na to da dozvola za uvoz i upotrebu kineske vakcine još uvek ne postiji u našoj zemlji, pitali smo stručnjake da li treba imati zadršku prema njenoj učinkovitosti.\nDržavni sekretar u ministarstvu zdravlja Mirsad Đerlek kaže da je evidentno da živimo u vremenu gde su portali, Google doktori i teorije zavere u modi. "Preporučio bih građanima Republike Srbije da svaku vakcinu koju odobri naša Agencija za lekove i medicinska sredstva mogu slobodno primiti", rekao je Đerlek za Kurir televiziju.\nI lekari koji su svakodnevno na prvoj liniji fronta kažu da nemaju informaciju o štetnosti kineske vakcine.\n"Na sastanku direktora domova zdravlja, mi smo na listu stavili i tu vakcinu kao dobru vakcinu. To što ste čuli, ne smatrajte da je istina", rekao je direktor Doma zdravlja Palilula dr Aleksandar Stojanović.


Od petka do nedelje na programu su svi mečevi 11.kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos 163. večitog derbija Partizan – Crvena zvezda koji je na programu u nedelju. Događanja na preostalim mečevima možete ispratiti putem multiprenosa koji će ponovo biti realizovani od strane TV Arena sport.\nMULTIPRENOS – 4 UTAKMICE (16.oktobar, 18:00 časova, TV Arena sport 1)\nU petak ćete putem multiprenosa biti u prilici da ispratite dešavanja na četiri meča 11.kola Linglong Tire Super lige Srbije koji počinju u 18:00 časova. Na programu su mečevi Čukarički – Proleter, Radnik – OFK Bačka, TSC – Novi Pazar (noseća utakmica) i Vojvodina – Rad. Multiprenos će biti emitovan na prvom programu TV Arena sport.\nMULTIPRENOS – 4 UTAKMICE (17.oktobar, 16:00 časova, TV Arena sport 1)\nU subotnjem multiprenosu bićete u prilici da ispratite dešavanja na četiri meča 11.kola Linglong Tire Super lige Srbije koji počinju u 16:00 časova. Na programu su mečevi Javor Matis – Metalac, Mladost – Mačva, Napredak – Radnički Niš (noseća utakmica) i Voždovac – Spartak ŽK. Multiprenos će biti emitovan na prvom programu TV Arena sport.\nNAPOMENA: Meč Inđija – Zlatibor koji počinje sat vremena ranije neće biti prenošen iz tehničkih razloga.\nPARTIZAN – CRVENA ZVEZDA (18.oktobar, 17:00 časova, TV Arena sport 1)\nDerbi meč 11.kola Linglong Tire Super lige Srbije biće ujedno i 163. večiti derbi srpskog fudbala. Ekipa Partizana će na svom stadionu dočekati aktuelnog šampiona i lidera šampionata, ekipu Crvene zvezde. Kao i u svim prethodnim mečevima ovih rivala favorita nema, a ni trenutna forma nije faktor koji odlučuje pobednika, pa treba očekivati veliku borbu u kojoj će presudan faktor biti veća želja, nadahnuće nekog od pojedinaca ili manji broj grešaka. Ono što će svakako biti drugačije jesu potpuno prazne tribine. Domaćini su tokom aktuelne sezone zabeležili sedam pobeda, uz jedan remi i dva poraza, pa sa 22 boda na svom kontu trenutno zauzimaju 2.mesto na tabeli. U prethodnom kolu su kao gosti podelili bodove sa ekipom Metalca, a rezultat je bio 1:1. Gosti su tokom aktuelne sezone zabeležili maksimalan učinak, sa deset ostvarenih pobeda, pa sa 30 bodova na svom kontu trenutno zauzimaju 1.mesto na tabeli. U prethodnom kolu su kao domaćini savladali ekipu Napretka, a rezultat je bio 3:0. Obezbeđen je direktan televizijski prenos ovog susreta na prvom programu TV Arena sport, sa početkom u 17:00 časova.


Čovek sa sloganom Kjuanona na Trampovom mitingu u Las Vegasu (Foto: Rojters/Patrick Fallon)\nDo skoro marginalna teorija zavere poznatija kao Kjuanon (Qanon) bila je uglavnom američki fenomen - verovanje da se američki predsednik Donald Tramp bori protiv "duboke države", grupe pedofila koja želi da kontroliše ceo svet.\nEkstremno desničarska teorija pridobila je sledbenike širom Sjedinjenih Država, kako su se zaoštravale predsednička i kongresna kampanja. Tramp je često retvtitovao objave sa naloga koji promovišu Kjuanon, dok je pojedine ideje prihvatilo preko desetak republikanskih kandidata za mesto u Kongresu.\nSve je to izazvalo zabrinutost zbog domaćih ekstremista koji se vode teorijama zavere, koje je FBI identifikovao kao potencijalnu domaću terorističku pretnju. Ali se Kjuanon više ne fokusira samo na američku politiku.\nNepotvrđena teorija dobija je krila usled straha koji je unela pandemija, proširila se svetom i dobila sledbenike u najmanje 71 državi, prema istraživaču Kjuanon teorije Marku Andreu Argrentinu.\n"Prilično se proširila", kaže Argentino, doktorand na Konkordija univerzietu u Kanadi i saradnik Globalne mreže za terorizam i tehnologiju.\nTeorije zavere šire se u kriznim vremenima, navode eksperti. Dok uplašeni ljudi širom sveta pokušavaju da prevaziđu smrtonosnu pandemiju, a lideri se bore protiv koronavirusa, Kjuanon je našao entuzijastičnu publiku obećanjem o vojsci spasa protiv tiranije, na kraju borbe zvane "Oluja".\nVan SAD, Nemačka je postala jedna od zemalja sa najvećim brojem sledbenika Kjuanon teorije, navodi Argentino. Jedan nemački Kjuanon kanal u grupi na aplikaciji Telegram ima 120.000 članova.\nProšlog meseca, najveći porast sledbenika van Amerike, zabeležen je u Brazilu, žarištu zaraze koronavirusom, gde je od ovog virusa stradalo preko 100 hiljada ljudi.\n"Kju" je osoba sa interneta koja tvrdi da je insajder u vladi, koji ima jako visok nivo pristupa, obeležen sa Q , kao i informacije šta radi "duboka država".\nAnonimni profil se prvi put pojavio u oktobru 2017, na forumima "4čen" sa idejom da će bivša državna sekretarka i Trampova rivalka Hilari Klinton uskoro biti uhapšena i da će početi neredi.\nAli to nije zaustavilo Kju da nastavlja da objavljuje navode o "tajnom ratu" koji vodi Tramp protiv grupe pedofila u dubokoj državi, dok su njegove objave na internetu širile uz rastući broj ljudi koji u to veruju.\nTako se rodio novi pokret teorije zavere, sa Kju ispred "anon", nalik na "FBIAnon" i "CIAAnon" teorije koje su se ugasile. Ono što je održalo Kjuanon je "Pizzagejt" teorija zavere iz 2016, koja je tvrdila da demokrate vode lanac trgovine decom radi seksualne eksploatacije iz podruma "Vašington pizza" prodavnica.\nNišta tome slično nikad nije pronađeno. Dok je Kju poslednje objave posvetio namerama duboke države da osujete reizbor Trampa, zlostavljanje dece i trgovina seksom su konstanta u njihovom sistemu verovanja.\nU dugačkoj objavi na internetu, 31. jula, Kju je imao tiradu o tome kako je pandemija koronavirusa delom stvorena da bi pomogla demokratskom predsedničkom kandidatu Džou Bajdenu da se krije i da se ne pojavljuje u javnosti i učestvuje u debati, kao i da eliminiše ili odgodi Trampove mitinge.\n"U suštini trenutne interpretacije njihove ideologije, Kjuanon veruje da je predsednik Tramp čovek koji će spasiti svet od te mreže zlih ljudi i razotkriće duboku državu koja postoji u SAD, ali i van nje", naveo je Kevin Grišam, pomoćni direktor Centra za istraživanje mržnje i ekstremizma na Unverzitetu Kalifornije u San Bernandinu.\nKjuanon glasnogovornici tvrde da duboka država postoji, ali odbijaju navode da oni obožavaju Trampa ili Kjua.\n"Kjuanon je svetska grupa nenasilnih istinoljubaca i patriota, posvećenih bogu, koji žele da spasu našu decu od trgovine i da otklone satanističku duboku državu", navodi na Tviteru jedan od glavnih promotera Kjuanona Džo Strou, koji koristi ime "Obivan Kenobi".\nKo je zapravo Kju?\nKo su sledbenici Kjuanona?\nDok se Kju pojavljivao na raznim internet forumima, njegovi sledbenici su više bili na popularnijim platformama: Fejsbuku, Tviteru, Jutjubu i Telegramu. Svaki dan je 300.000 do 400.000 ljudi objavljivalo nešto o Kjuanonu na Fejsbuku, Tviteru i Telegramu, prema Argentinu, koji kaže da bi bila greška misliti da su to "ludaci koji žive sa folijom na glavi u podrumima svojih roditelja"\nPoslovna žena iz Džordžije Mardžori Tejlor Grin, koja širi Kjuanon teoriju zavere, pobedila je u primarnim izborima u Republikanskoj stranci, za kandidaturu za mesto u Predstavničkom domu američkog Kongresa. Očekuje se da u novembru i osvoji mandat, u svojoj, većinski republikanskoj izbornoj jedinici.\nIako Tramp nije eksplicitno podržao pokret, on uživa veliku podršku kod sledbenika Kjuanon teorije, koji su dolazili na njegove mitinge i nosili majice na kojima piše Kjuanon.\nPortparolka Trampove kampanje nije odgovorila na pitanje da li Trampu znači njihova podrška.\nKako je pandemija uticala na Kjuanon?\nOd početka pandemije koronaviursa, Kjuanon je ubrzano dobio sledbenike. Broj ljudi koji su u grupi Kjuanon na Fejsbuku, porastao je za 800% na 1, 7 miliona, dok je broj profila na Tviteru koji pišu uz Kjuanon haštagove, povećan za 85% na 400.000, prema istraživanju Argentina.\nPrethodnih nedelja i Fejsbuk i Tviter su ukidali naloge Kjuanona, jer krše njihova pravila i standarde. Očekuju se i dalje akcije.\nStručnjaci sumnjaju da će disciplinske mere nauditi pokretu. Prvo, teorija zavere potpada pod slobodu govora i kompanije koje drže društvene mreže ne mogu tek tako da obeleže Kjuanon kao "opasnu grupu". Drugo, zabrana sledbenika Kjuanona na Fejsbuku i Tviteru bi samo ubedila njih u uverenju da su u ratu informacama protiv medijskih elita i ostalih u dubokoj državi, navode stručnjaci.\n"Zabrana samo dodaje u njihovo verovanje u zaveru", kaže Grišam.\nKoliko je Kjuanon popularan van Amerike?\nVećina sledbenika teorije koji su se skoro pridružili je van Amerike.\nMeđu zemljama u kojima se vidi najveći rast sledbenika su: Nemačka, Britanija, Australija i Kanada, slede Francuska, Italija i Novi Zeland.\n"Činjenica da se širi svetom pokazuje koliko je to značajno globalnoj publici", navodi Grišam.\nDok u nekim mestima, sledbenici Kjuanona vide Trampa kao svog spasioca, u drugim, poklonici veruju da će lokalni lideri uništiti svoje sopstvene države, kaže Argentino.


Dobra ocena zimske sezone na Zlatiboru (VIDEO) - Užice Oglasna Tabla\nVeliki broj gostiju je i ove zime odabrao Zlatibor kao destinaciju za odmor. Iz TO Zlatibor kažu da su za to, pored ponude koja je iz godine u godinu veća i raznolikija, zaslužni i dobar marketing i promocije .\nZimska sezone je na svom izmaku. Sneg se još zadržao na Torniku i na pojedinim vrhovima Zlatibora, ali turistički centar i okolna mesta su već od 8. marta osunčani i pogodni za šetnju. Kaćuni su okitili livade i najavili lagani ulazak u proleće što je znak da se već mogu sumirati rezultati zimske turističke sezone, kojom, kako kažu nadležni iz TO Zlatibor, mogu da budu više nego zadovoljni.\n„Posebno nas raduje činjenica da smo u mesecu januaru povećanje broja stranih turista za oko 10% u odnosu na 2017. godinu, a i to da je u ovoj godini bilo dosta kineskih turista. Mahom su to bili individualci koji su smeštaj tražili preko agencija ili bukinga, ali imamo naznake i da će interesovanje kineskih turista za Zlatibor u nekom narednom periodu da se povećava i shodno tome mi smo u principu i odradili već neku promociju. Ugostili smo i predstavnike nacionalne kineske televizije koji su snimili kraću reportažu, a imamo najavu da će i u letnjoj sezoni doći ponovo na Zlatibor,“ priča za „Zlatiborpres“ direktor Turističke organizacije, Vladimir Živanović.\nKoliko će ova zimska sezona biti uspešna bilo je s početka godine neizvesno zbog nedostatka snega , ali se za drugi deo školskog raspusta Zlatibor zabeleo i bio ono što jeste: pravi planinski centar.\n„Najviše interesovanja bilo je za zimske sportove, pre svega je Ski centar „Tornik“ privlačio najveću pažnju, ali je i dečje skijalište Obudojevica u centru bilo dosta dobro posećeno tokom zime. Imali smo sreću da dosta snega padne za Sretenje i državne praznike tako da je uz veštačko osnežavanje, koje je u ovoj godini bilo i na dečjem skijalištu, to doprinelo da zimski ambijent bude upotpunjen i dosta dobro posećen. DIno park i Avantura park su takođe svoje kapacitete prilagodili zimi i bili dosta dobro posećeni sa ski školama koje su dobro radile tokom cele zime,“ ističe Živanović.\nOd početka godine TO Zlatibor je imala intezivne sajamske nastupe u Češkoj, Nemačkoj, Holandiji, Bugarskoj – gde su u glavnom gradu imali zapažen nastup i gde se već vide rezultati sa prošlogodišnje promocije.\nNastup u Berlinu, jednom od najvećih sajmova Evrope a i šire, bio je plodonosan po dogovorima koji su sklopljeni sa turoperaterima iz različitih zemalja među kojima je i Kina. Potvrđeno je i učešće TO Zlatibor u Pekingu u okviru zajedničkog projekta turističkih organizacija Srbije i Crne Gore. Inače, posebno interesovanje kod berlinskih turističkih radnika, ali i pojedinaca, izazvala je ponuda za aktivni odmor kao i auto kamp na Zlatiboru. Sledeći veliki sajam na kojem će učestvovati TO Zlatibor je moskovski sajam.


Venger: „Ukinuti zimski prelazni rok“ – Arsenal Serbia\nGovoreći za beIN sports, Arsen Venger je izneo mišljenje da igrači ne bi smeli da menjaju klubove dok je prvenstvo u toku. U praksi, ovo bi značilo da se prelazni rok zatvara pre početka šampionata, i nanovo otvara po završetku istog.\n„Gledajte šta će sada da se desi… Prelazni rok se završio, i igrači će biti mirni tokom septembra, a onda će neki od njih već u oktobru početi da razmišljaju o odlasku iz svog kluba. To nije dobro za funkcionisanje fudbalskog kluba, ljudi to moraju da prihvate. Igrači moraju da budu skoncentrisani na svoje obaveze, a ne da troše vreme misleći na mogući odlazak. Ako igrač ima utakmicu danas ili sutra, on ne bi smeo da bude na telefonu s agentom i da priča o potencijalnom transferu, plati, novom gradu itd. Idealna situacija bi bila da se prelazni rok zatvara 48 sati pre prve utakmice u prvenstvu, i da ostane zavoren dok se ono ne završi.“ – poručio je AV.\nKategorije Vesti Oznake Arsen, Venger Kretanje članaka


Svetski dan zaštite životne sredine 2021 - Pomiri se sa prirodom i pomozi joj da se obnovi\nSvetski dan zaštite životne sredine 2021 – Pomiri se sa prirodom i pomozi joj da se obnovi\nObeležavanje Svetskog dana zaštite životne sredine ove godine fokusira se na obnavljanje ekosistema, a glavna poruka je “Reimagine.Recreate.Restore”. UN program za životnu sredinu (UNEP) pripremio je priručnik za obnavljanje ekosistema kako bi pomogao svima koji su zainteresovani da se priključe pokretu Generacija obnove. Priručnik sadrži praktične savete za konkretne aktivnosti, promenu ličnih navika i širenje ideje obnove ekosistema u javnosti.\nTagovi: biodiverzitet, ekosistem, klimatske promene, UNEP\nPočetna » Vesti » Životna sredina » Svetski dan zaštite životne sredine 2021 – Pomiri se sa prirodom i pomozi joj da se obnovi\nSlavko Jerković / 04.06.2021.\nUdruženje građana ,,Plavi talas” iz Apatina, svojim aktivnostima, priključuje se obeležavanju Svetskog dana zaštite životne sredine 05.06.2021. pod sloganom – Pomiri se sa prirodom i pomozi joj da se obnovi. To je i početak Dekade obnove ekosistema (2021-2030). Naš prepoznatljiv moto je EKO PLAVI TALAS 2021. Osnovani smo 2015. godine, sa povremenim delovanjem, a u posledjih nekoliko godina totalnim mirovanjem, sem izmirenja obaveza prema APR-e. Januara ove godine smo izvršili izmene i dopune statuta, a samim tim izabrali novo rukovodstvo, proširili ciljeve i aktivnosti delovanja. U prioritet smo stavili zaštitu životne sredine tj. ekologiju u svim njenim vidovima. S obzirom da nam je reka Dunav osnova dobrog dela angažovanja, s toga će mo izvršiti čišćenje neuređenih površina u priobalju, kao i delove gradskih i prigradskih prostora, na žalost pretvorenih u mesta za odlaganje komunalnog otpada. Planiramo da na razne načine utičemo na promenu svesti građana svih generacija. Imamo izvanrednu saradnju sa sličnim udruženjima iz Sokobanje (R. Srbija) i Kotor Varoša (R.Srpska). U najkraćem roku objavićemo naš sajt, koji je u završnoj fazi izrade. Za buduće kontakte ostajemo vam na raspolaganju: Uduženje građana ,,Plavi talas” iz Apatina, Ive Andrića 7. Slavko Jerković, Predsednik udruženja – 0638566262. Uskoro dostupni putem meila, i vidljivi na sajtu.


BIZIT 2021: Život u doba konkurencije | PC Press\nBIZIT 2021: Život u doba konkurencije\nPročitajte i: BIZIT 2021 predavači - dr Zorica Tomić\nPročitajte i: BIZIT 2021: Digitalna ofanziva u borbi za korisnike\nAutor: Nikola Mirčić, Business Trainer and Ice Pilot, Hansen Beck\nNa predstojećoj osmoj BIZIT konferenciji koja će biti održan 3. i 4. novembra u Klubu poslanika, uživo i online pod sloganom “Bitka za korisnike” Nikola Mirčić će upravo govoriti na ovu temu. Iskoristite priliku za rani popust i prijavite se već danas na ovom linku. U Klubu poslanika će uživo prisustvovati onoliko publike koliko dozvole mere zdravstvene bezbednosti. Za online praćenje broj učesnika nije ograničen i za njih će biti organizovan interaktivni video prenos u realnom vremenu. Svi koji budu pratili preko ekrana moći će tokom prezentacija da postavljanju pitanja predavačima kroz chat servise i da učestvuju u nagradnom kvizu, isto kao i publika uživo prisutna u Klubu poslanika.\n← Twitter priznaje da je verifikovao nekoliko lažnih naloga\nHuawei: AR kao sledeća stepenica →


EMBRACE projekat finansirala je Vlade Kraljevine Norveške u iznosu od BAM 1.000.000, a proveo ga je Razvojni program Ujedinjenih nacija (UNDP)\nU Sarajevu je danas održan event kojim je zvanično završena prva faza projekta „Stvaranje povoljnijeg okruženja za civilno društvo – EMBRACE“, u okviru kojeg su 23 organizacije civilnog društva provele projekte od izuzetnog značaja za 13 lokalnih zajednica u BiH.\nEMBRACE projekat finansirala je Vlade Kraljevine Norveške u iznosu od 1.000.000 KM, a proveo ga je Razvojni program Ujedinjenih nacija (UNDP). Uprkos poteškoćama izazvanim COVID-19 pandemijom, svi projekti su uspješno implementirani. Time se doprinijelo civilnom društvu u sferama poput socijalne inkluzije, podrške pri pružanju usluga za ranjive kategorije društva, rada sa mladima, aktivizma i volonterizma, rodne ravnopravnosti, te zaštite okoliša i ljudskih prava.\n„Impresionirana sam rezultatima postignutim tokom rada lokalnih partnera i EMBRACE tima, pogotovo uzevši u obzir kako su projekti implementirani tokom pandemije. Norveška ambasada je ponosna što može dati svoj doprinos i drago mi je što vas mogu obavijestiti da će EMBRACE projekat nastaviti sa svojom drugom fazom.“ rekla je otpravnica poslova u Ambasadi Vlade Kraljevine Norveške, Siri Andersen. „Ovim priznajemo značaj civilnog društva i izražavamo kontinuiranu podršku Norveške procesima demokratizacije i lokalnim zajednicama u Bosni i Hercegovini.“\n„Svjesni smo da je kriza izazvana pandemijom COVID-19 itekako imala uticaja na rad i finansiranje civilnog društva. Nažalost, i u ovoj krizi mogli smo svjedočiti da je javni sektor finansiranje aktivnosti organizacija civilnog društva tretirao isključivo kao izdatak, a ne kao društveno ulaganje koje može doprinijeti realizaciji prioriteta javne politike te oporavku i razvoju. Nadam se da smo kroz Projekat EMBRACE u određenoj mjeri pomogli da realizirate vaše planove i aktivnosti, a u korist vaših krajnjih korisnika“ izjavila je Adela Pozder-Čengić, šefica sektora za regionalni i ruralni razvoj u UNDP-u.\nProjekat je učinio značajne korake ka poboljšanju regulatornog okvira po pitanju finansiranja organizacija civilnog društva u Federaciji Bosne i Hercegovine, a na istom će se nastaviti raditi i kroz drugu fazu.\nSvim organizacijama koje su učestvovale na projektu je dodijeljena oprema u ukupnoj vrijednosti od približno BAM 50.000, koja bi trebala pomoći neometan nastavak rada sa korisnicima njihovih usluga u lokalnim zajednicama.


Kao i kod mnogih naroda koji su od predaka nasledili određene magijske rituale, tako i u slovenskoj kulturi.\nMagija ima hiljadugodišnju tradiciju, te se nikad neće iskoreniti. Ljudi osećaju potrebu da zavire u prošlost, da se zaštite od negativnih energija i zlih duhova, i da privuku sreću i izobilje, ostvare želju…\nJer, magija nije ništa drugo do usmeravanje energija koje su nevidljive oku, a koje mogu uticati na sudbinu.\nBez nekih predmeta teško je zamisliti ritual.\nTo su prvenstveno one stvari koje su se nekad nalazile u svakom domu: vreteno, ogledalo, češalj, peškir… Naravno, iscrtavali su se po odeći i nekim predmetima određeni ornamenti koji su, u stvari, sadržavali moćne magijske formule. Ti ornamenti takođe su se stvaljali na kuće, štale, a kasnije i na zgrade, gde se i danas mogu videti.\nJedan najpoznatiji simbol\nIndoevropski narodi, među kojima su i Sloveni, pridavali su veliki značaj ovom krstolikom obliku. Svastika, u slovenskom svetu poznata kao kolovrat, predstavlja sveti simbol od velikog značaja za ranoslovenske kulture. Kolovrat simbolizuje beskonačnost i cikličnost istorije i večnog sukoba dobra i zla. Kolovrat je i simbol sunca, koje nam daje toplotu i život. I drugi narodi koristili su svastiku (kolovrat): Rimljani, Germani, Kelti, Indijci, Iranci… I svima je njima ovaj simbol bio svet.\nNažalost, zbog Drugog svetskog rata i Nemačke, svastika (kukasti krst) postaje simbol nacističkih zlodela. Međutim, slovenska verzija (kolovrat) ne potpada pod zakonsku zabranu jer predstavlja važan religijski simbol.Ipak, i pored ove “zakonske tolerancije”, simbol je verovatno zauvek ukaljan zlodelima nacističke Nemačke, pa bi svako ko bi ga poneo oko vrata verovatno bio optužen da je neonacista, fašista i slično.


Pretresi na području TK-a - Radio Srebrenik\nHomeVIJESTIBIH I SVIJETPretresi na području TK-a\nPretresi na području TK-a\nPostupajući po Naredbi Kantonalnog suda Tuzla, službenci Uprave policije MUP-a Tuzlanskog kantona su dana 25.12.2107. godine izvršili pretrese na četiri lokacije u Živinicama, Gračanici, Lukavcu i Tuzli radi pronalaska lica koja se mogu dovesti u vezu sa izvršenjem više krivičnih djela na području TK-a.\nPrilikom pretresa u Živinicama pronađeni su i slobode lišeni: S.S rođen 1986. godine iz Živinica i E.H rođen 1990. godine iz Lukavca, koji se dovode u vezu sa izvršenjem šest krivičnih djela (u periodu od 21.10.2017. do 25.12.2017. godine), i to : dva KD Razbojništva u Tuzli i Živinicama, dva KD Oduzimanje tuđe pokretnine u Lukavcu, KD Teške krađe u Tuzli i KD Nedozvoljeno držanje oružja i municije.\nPrilikom pretresa pronađeni su i privremeno oduzeti predmeti koji se mogu dovesti u vezu sa izvršenjem navedenih KD: pištolj marke HDm-9 sa municijom, mobilni telefoni, USB kartice, zlatni i srebreni nakit, fotoaparati i odjeća. Navedena lica su privedena u službene prostorije na kriminalističku obradu, nakon koje će uz Izvještaj o počinjenim krivičnim djelima biti predati Kantonalnom tužilaštvu TK-a na dalje postupanje.\nPrevious articlePodignuta optužnica protiv odgovornih u RMU Đurđevik i Junuzović kopex-a\nNext articlePorezna uprava FBIH: Poziv za organizatore žive muzike


Nikolić i Dačić razgovarali o koaliciji | Vestinet.rs\nPOČETNA U FOKUSU Nikolić i Dačić razgovarali o koaliciji\tNikolić i Dačić razgovarali o koaliciji 23. maj 2012. 9:25 · Nema komentara „Naš dogovor sa DS podrazumevao je Tadićevu pobedu. Sada imamo novu realnost i savez sa SNS nije nemoguć, a nastavljamo razgovore i s demokratama“, kaže izvor Danasa blizak vrhu koalicije okupljene oko Socijalističke partije Srbije.\nIzvor Danasa tvrdi da su Nikolić i lider socijalista Ivica Dačić razgovarali u ponedeljak, 21. maja oko 18 sati, a i da je zamenik predsednika SNS Aleksandar Vučić razgovarao sa čelnim ljudima PUPS-a. „Dogovor nije postignut, niti se odustalo od već postignutog načelnog dogovora sa DS, ali su svi u koaliciji SPS-PUPS-JS i te kako svesni novih političkih okolnosti nakon Tadićevog izbornog poraza, pa treba očekivati nastavak kontakata s naprednjacima“, kaže izvor Danasa.\nNa pitanje da li bi Dačić, Jovan Krkobabić i Dragan Marković Palma na kraju mogli da odustanu od neformalnog sporazuma sa DS, sagovornik Danasa kaže da je „i to moguće, jer je taj dogovor bio tako koncipiran da je podrazumevao Tadićevu pobedu“. „Sada su se mnoge stvari promenile, uspostavljena je nova politička realnost i zato će sve biti u opticaju, od broja ministarstava do specifičnosti pojedinačnih resora. Dačić je, kao legitimni predstavnik naše koalicije, igrač odluke i svaki ishod će zavisiti od njegove čvrstine“, napominje sagovornik Danasa dodajući da ova koalicija istovremeno nastavlja pregovore s demokratama, započete 8. maja.\nSocijalistima je jasno da su nezaobilazni politički faktor u formiranju nove vlade i da je bez njih bilo koja kombinacija neodrživa. Primera radi, oni bi u koaliciji sa SNS i potpomognuti samo manjinama mogli da formiraju vladu s tankom većinom od 127 poslanika, kakvu je imala i aktuelna vlast. Druga opcija je savez SNS i koalicije oko SPS, uz podršku DSS, koji bi počivao na stabilnoj većini od 138 poslanika.\nIz koalicije SPS-PUPS-JS juče niko zvanično nije hteo da potvrdi ili demantuje da je Dačić razgovarao sa novim predsednikom Republike. Dijana Vukomanović, potpredsednica SPS, na pitanje novinara da li će SPS pregovarati sa SNS, odgovorila je da su socijalisti potvrdili svoje strateško partnerstvo sa DS i da su dali dovoljno signala da je ono održivo.\nNi u SNS juče nisu bili spremni da potvrde, ali ni da demantuju, početak neformalnih razgovora sa socijalistima. „Pregovore o formiranju nove vladajuće koalicije i Vlade Srbije još nismo počeli, niti smo odlučili s kim ćemo sve pregovarati“, kaže za Danas Nebojša Stefanović, visoki funkcioner SNS, i dodaje da je za sada jedino sigurno da će Tomislav Nikolić mandat za sastavljanje nove vlade dodeliti stranačkoj koleginici Jorgovanki Tabaković, koja će na dogovor o novom kabinetu pozvati predsednika SPS Ivicu Dačića, ali i „predstavnike drugih stranaka“.\nJedna od adresa za razgovor biće i Vojislav Koštunica. On i Nikolić razgovarali su telefonom u ponedeljak, a novi šef države zahvalio se lideru DSS na podršci.\nBajatović: Neće biti baš brzo\nPotpredsednik SPS Dušan Bajatović ocenjuje da neće doći do brzog formiranja nove vlade. Lider vojvođanskih socijalista smatra da oko sastavljanja vlade neće biti nekih iznenađenja, ali na pitanje portala 021 da li isključuje mogućnost da SPS oformi vlast s naprednjacima, Bajatović je izbegao direktan odgovor.\nPROČITAJTE JOŠ:Bezbednosnim snagama Krima i policiji priključilo se 11.000 ljudi\nKrim: Otet general ukrajinske vojske\nDiplomatska ofanziva, Zapad „pritiska“ Rusiju\nSNS: Đilas da vrati narodu sve što je oteo\nTags:Dragan Marković Palma · formira · funkcioner · Ivica Dačić · Jovan Krkobabić · Lider socijalista · ministar · Naprednjaci · Nebojša Stefanović · Parlament · partnerstvo · podrazumeva · predsednik Srbije · socijalisti · SPS-PUPS-JS · Tomislav Nikolić · Vojislav Koštunica\tŽIVOTOvo su biljke za čišćenje organizma od otrova


Amazon za 13,7 milijardi dolara kupuje lanac prodavnica zdrave hrane | Nova Ekonomija\nAmazon za 13,7 milijardi dolara kupuje lanac prodavnica zdrave hrane\n19.06.2017. 12:54 0\nAmazon je svetski gigant za prodaju robe preko interneta i za njenu dostavu\nSvetski gigant za prodaju robe preko interneta i za njenu dostavu, američki Amazon, saopštio je danas da će za 13,7 milijardi dolara kupiti firmu koja ima lanac prodavnica hrane "Hol fuds" (Whole Foods), čime širi svoju ekonomsku imperiju.\nTaj lanac piljarnica-samousluga, osnovan 1980. godine koji prodaje "zdravu hranu", posluje u SAD, Kanadi i Velikoj Britaniji, ali mu u poslednje dve godine opada prodaja.\nTransakcija će biti sprovedena u drugoj polovini godine. Lanac za prodaju "zdrave hrane" će zadržati naziv i na čelu će mu ostati dosadašnji vlasnik, osnivač Džon Mekej.\nAmazon koji je na početku bio internet knjižara, zatim prodavac kompjuterskih igara i programa, a sada i kompanija za skladištenje podataka "u oblaku" (Cloud computing), postao je najveća svetska maloprodajna firma uz korišćenje elektronske trgovine preko interneta, proširivši ponudu elektronikom, opremom za domaćinstvo, odećom, hranom, igračkama, nakitom.\nAmazon je i najvrednija javna kompanija na svetu, s prihodom od 136 miijardi dolara 2016, a ima i više od 340.000 službenika u SAD i širom sveta.


Američki mediji: Savez Rusije i Kine — američki košmar - 13.01.2019, Sputnik Srbija\nAmerički mediji: Savez Rusije i Kine — američki košmar\nNajveća pretnja za Sjedinjene Američke Države postaje jačanje saradnje Rusije i Kine i takav savez mogao bi da postane pravi „američki košmar“, piše „Nešenal... 13.01.2019, Sputnik Srbija\nvesti, svet, kina, nešenal interest\nNajveća pretnja za Sjedinjene Američke Države postaje jačanje saradnje Rusije i Kine i takav savez mogao bi da postane pravi „američki košmar“, piše „Nešenal interest“ pozivajući se na stručnjake „Centra za nacionalne interese“.\nStručnjaci tvrde da Vašington pravi veliku grešku potcenjujući sve bližu saradnju Moskve i Pekinga. Takođe se ističe da su Sjedinjene Američke Države izgubile nekada povoljnu poziciju iz vremena druge polovine Hladnog rata, kada su odnosi između njih i SSSR-a i Kine bili pojedinačno mnogo bolji nego između same Moskve i Pekinga.\n12 Januar 2019, 10:51\nBez obzira na to, analitičari naglašavaju da uprkos prilično dobrim odnosima između Rusije i Kine, u ovom trenutku nema govora o zvaničnom savezu između dveju zemalja. Prema mišljenju stručnjaka Peking se još uvek plaši da bi savez sa Moskvom mogao znatno da oslabi ekonomsku saradnju sa Vašingtonom. S druge strane, Kina je izuzetno pozitivna u pogledu produbljivanja ekonomske saradnje sa Rusijom u celini, ali neće preduzimati mere za zaštitu Moskve od pritiska Zapada — na primer, potpuno preći na finansijske transakcije u nacionalnim valutama.\nList podseća na reči ambasadora Kine u Sjedinjenim Američkim Državama Cuija Tjankaja koji je izjavio da na fotografiji sa nasmejanim i ispruženim rukama Vladimira Putina i Si Đinpinga nedostaje nasmejano lice Donalda Trampa. Diplomata je naveo da je za Kinu isplativije da radi sa Rusijom i drugim zemljama kako bi se ubrzalo stvaranje multipolarnog sveta, umesto da sa Vašingtonom stalno bude u bipolarnom sukobu sa Moskvom.\nTakođe se ističe da su američki analitičari sa skepticizmom dugo razmišljali o mogućnosti duboke saradnje Rusije i Kine. Međutim, Sjedinjene Američke Države su nesvesno preduzimale korake koji su samo približavali Moskvu i Peking. A sada je „najteže pitanje“ za Vašington kako da odgovori na takvo zbližavanje, zaključuje list.


"Evropska unija nikada nije postupala pošteno prema Turskoj" | Ekspres.net\n"Evropska unija nikada nije postupala pošteno prema Turskoj"\nTurski predsednik Redžep Tajip Erdogan optužio je EU da nikada nije postupala pošteno prema njegovoj zemlji i da Ankara nije zabrinuta zbog ekonomskih sankcija koje bi blok mogao da uvede Turskoj, prenosi Rojters.\n"EU nikada nije postupala pošteno, nikada nije ispoštovala svoja obećanja (data Turskoj). Ali...mi smo uvek bili strpljivi. Mi smo i dalje strpljivi", rekao je Erdogan novinarima pred put u Azerbejdžan.\nTurski predsednik je istakao da bilo koje sankcije koje bi EU mogla da uvede zemlji ne izazivaju zabrinutost Ankare.\nOn je istakao da će Turska nastaviti da brani svoje interese u oblasti Istočnog Mediterana i da u pogledu tog pitanja neće praviti kompromise.\nPovezane vesti - ERDOGAN: Ne verujem da će nam SAD uvesti sankcije\nMeđutim, ukoliko se Grčka bude ponašala iskreno i kao pravi sused, mi ćemo biti na raspolaganju za razgovor, napomenuo je Erdogan.\nEPA-EFE/MURAT KULA/TURKISH PRESIDENTIAL PRESS OFFICE HANDOUT HANDOUT EDITORIAL USE ONLY/NO SALES\nTurska je u sukobu sa Grčkom i Kiprom zbog pitanja pomorskih granica u Istočnom Mediteranu, a tenzije su eksalirale avgusta ove godine kada je Ankara poslala istraživački brod "Oruč Rajs" u vode koje Atina smatra svojim.\nAnkara je kasnije, pred prethodni samit EU lidera održan u oktobru, povukla brod radi održavanja, kako je navela. Međutim, usled nezadovoljavajućih rezultata samita za Tursku, brod je ponovo poslat u oblast Istočnog Mediterana, da bi ove nedelje on ponovo bio povučen.\nMinistri spoljnih poslova EU su u ponedeljak rekli da Turska nije uspela da okonca nesuglasice sa Grčkom i Kiprom u vezi sa potencijalnim nalazištima gasa i nafte u Istočnom Mediteranu, ali su donošenje odluke o uvođenju sankcija zemlji ostavili za samit lidera EU koji će početi u četvrtak.\nFrancuska, uz podršku Evropskog parlamenta, prednjači u nameri da EU uvede sankcije Turskoj.


MAPA Gde sve možemo da putujemo s kineskom vakcinom\nSvet Autor:Ksenija Prodanović15. mar. 202119:59 > 20:22\nMAPA Slađana Đermanović\nIz Evropske unije je tokom vikenda stigao hladan tuš - takozvani kovid pasoši u EU će se priznavati samo ako se odnosi na vakcinisane cepivima koje je odobrila Evropska agencija za lekove, što znači da se ne priznaju ruska i kineska vakcina, kojom je veliki broj građana Srbije vakcinisan. Uprkos tome što kineska vakcina nije odobrena, Peking je pokrenuo izuzetno uspešnu kampanju "vakcina diplomatije" zahvaljujući kojoj je više od 45 zemalja i teritorija dobilo njihovu vakcinu, što znači da se tamo može putovati.\nVest da će u zemlje Evropske unije moći da putuju samo oni koji su vakcinisani Fajerovom, AstraZenekinom (koja je sad zabranjena u bar trećini zemalja EU) ili Moderninom i vakcinom Džonson i Džonson, ili koji imaju negativan PCR test po ceni od 9000 dinara šokirala je mnoge koji se sada pitaju gde će tokom leta moći da otputuju.\nNeke reči utehe stigle su od Aleksandra Seničića, direktora Nacionalne asocijacije turističkih agencija Srbije (YUTA), koji smatra da ovaj predlog neće proći, iz više razloga.\n“Mislim da takav predlog nije realan i da neće proći. Ovakva odluka uopšte ne ide na ruku zemljama EU. Ako se odreknu građana koji dolaze iz ostalih evropskih zemalja u kojima su odobrene ruska i kineska vakcina, poput Srbije, odriču se ogromnog tržišta. Inače situacija sa koronavirusom, vakcinama, a sad i takozvanim kovid-pasošima, prešla je delimično iz zdravstvenog u politički milje i to je jasno, ali ekonomija i dalje mnogo trpi, i bio bi veliki rizik stopirati normalan turizam i tokom predstojeće letnje sezone”, rekao je za Nova.rs Seničić.\nOglasio se i predsednik Srbije Aleksandar Vučić koji je rekao da će se, baš u inat predlogu EU, on vakcinisati kineskom vakcinom.\n“Vakcinisaću se kineskom vakcinom. Trebalo je da to bude za desetak dana, ali ću sada to ubrzati čim stignem”, rekao je Vučić. “Neka se građani Srbije ne brinu. Trebalo bi da putuju bez ikakvih problema”, dodao je on.\nKoje zemlje su vakcinisane „kinezom“\nPeking demantuje da sprovodi kampanju „vakcina diplomatije“ i navode da su vakcine „opšte globalno dobro“.\n„Kini dobro ide pa moramo da pomognemo drugim zemljama“, rekao je Vang Huijao, predsedavajući pekinškog Centra za Kinu i globalizaciju.\nKina, koja je svoju ogromnu populaciju logično vakcinisala svojim vakcinama, okrenula se sad siromašnim i zemljama sa nižim prihodima koje su mahom ostavljene da se same snađu u nabavci vakcina koje su bogate evropske zemlje uveliko nagomilale.\nKovaks program Svetske zdravstvene organizacije čiji je cilj ravnomerna distribucija vakcina siromašnim zemljama je zakazao, a ni sama Evropska unija se nije proslavila sa vakcinacijom – broj vakcinisanih je mnogo manji od očekivanog.\nUprkos tome, zalihe Fajzerove ili Modernine vakcine su stvorene, zbog čega su se i neke zemlje evropske zemlje poput Mađarske, Belorusije i Ukrajine odluči na Sinofarmovu i Sinovakovu vakcinu.\nU Evropi, kineska vakcina se primenjuje u Mađarskoj (premijer Viktor Orban se vakcinisao baš ovom vakcinom), Crnoj Gori, Belorusiji, Ukrajini, Turskoj.\nBogate zemlje poput Ujedinjenih Arapskih Emirata, Jordana ili Bahreina takođe su se odlučile za kinesku vakcinu.\nCela jugoistočna Azija vakcinisana je kineskim cepivom, kao i najveći deo Latinske Amerike. U Africi, kineska vakcina je u upotrebi u Egiptu, Alžiru, Maroku…\nTri najvažnije lekcije izbora u Nikšiću\nSve ukupno, više od 45 zemalja i teritorija odlućilo se za kinesku vakcinu ili zato što im je uskraćen pristup odobrenim vakcinama ili zato što ih nemaju dovoljno.\nKineska vakcina, koja se čuva u standardnom frižideru i zapravo je ubijeni virus korone, privlačna je zemljama sa toplim klimama koje bi imale logističkih problema da čuvaju Fajzerovu ili Moderninu vakcinu koja mora da se skladišti na ultraniskim temperaturama. Prema preliminarnim rezultatima testova u zemljama gde se primenjuje, kineska vakcina je efikasna između 70 i 90 procenata, ali zvaničnih rezultata nema.\nZvaničnici EU trebalo bi u sredu da donesu odluku o kovid pasošima, koji već neko vreme izazivaju kontroverze i reakcije, a do tada onima koji su se vakcinisali kineskom vakcinom ostaje da čekaju.\nkineska vakcinakoronaviruskovid pasošvakcina


Federalni hidrometeorološki zavod | Skupština Kantona Sarajevo\nZastupničko pitanje vezano za gradnju na lokaciji Marijin Dvor.\nViše about Zastupničko pitanje vezano za gradnju na lokaciji Marijin Dvor.\nViše about Zastupničko pitanje: “Zašto do danas nisu dostavljeni meteorološki podaci koji su bili potrebni Zavodu za izgradnju Kantona Sarajevo u vezi funkcionisanja softvera za analizu uticaja zgrada na strujanje vazduha?”\nViše about 1. Molim Federalni hidrometeorološki zavod Federacije BIH za mišljenje o uticaju globalnog zatopljavanja na vremenske prilike na Bjelašnici, šta nam govore mjerni podaci sa vrha Bjelašnice. Da li parametri ukazuju da će u buducnosti biti uslova za skijanj


KRK 2018: Zvezda “pripitomila” “pantere” (VIDEO) - Sportske vesti\n17 Feb, 2018 by Aleksandar Nikolić\nU izuzetno efikasnom meču košarkaši Crvene zvezde su bez većih poteškoća savladali FMP iz Železnika rezultatom 98:82, pa će u sutrašnjem finalu braniti trofej “Žućkova levica” osvojen pre godinu dana takođe u niškom Čairu.\nRezultatske neizvenosti bilo je samo u prvoj četvrtini koju je FMP dobio sa 28:27, u ostale tri Zvezda je potpuno kontrolisala zbivanja na parketu i opravdala epitet favorita. Najefikasniji u pobedničkom sastavu bili su Dilan Enis sa 20 i Milko Bjelica sa 16 poena, dok je među popularnim “panterima” Dragan Apić ubacio 21, a Filip Čović 19.\nRaspucano su oba tima ušla u meč, igralo se poletno i lepo za oko, a u prvih 5 minuta oba tima bila su stoprocentna u šutu za 3 poena. Šuterski najraspoloženiji igrač na parketu bio je Filip Čović koji je ubacio prvih 8 poena svog tima, ali je na polovini prve deonice crveno-beli sastav vodio sa 16:13. Omalenog pleja sastava iz Železnika šuterska koncentracija nije popuštala do kraja prve deonice, ubacio je 14 od 28 poena svoje ekipe, a tačku na izuzetno efikasnu i dinamičnu prvu četvrtinu stavio je Dilan Enis trojkom uz zvuk sirene za minimalni zaostatak crveno-belih – 28:27.\nNa startu druge deonice košarkaši Zvezde su ubacili u brzinu više i dvominutnom serijom od 5:0 naterali trenera FMP-a Jovanovića da zatraži minut odmora. Nije uspeo tajm-aut da razmrda košarkaške iz Železnika, konstantnim izmenama Alimpijević je održavao visok tempo, a pokretačka osovina crveno-belih u tim trenucima bio je Dilan Enis, koji je sa dve trojke nosio crveno-bele do vođstva od 38:30 u 24. minutu. Revija koševa nije prestajala, Zvezda je sigurno čuvala stečenu prednost, a sva dešavanja u drugoj četvrtini mogu stati u naziv “one man show” budući da je Enis bio nezaustavljiv, te u jednom trenutku bio stopostotan u šutu za 3 poena sa čak 6 ubačenih šuteva van linije 6.75. Zavesu na izuzetno efikasno prvo poluvreme stavio je Čović dugom dvojkom, pa se na petnaestominutni odmor otišlo sa prednošću\nZvezde od +7 – 51:44. Treći kvartal bio je za nijansu neefikasniji od prethodna dva, a u njemu se ništa epohalno nije dogodilo. Odličnim minijaturama istakli su Milko Bjelica sa jedne i Nemanja Nenadić sa druge strane, a Zvezda je sačuvala prednost sa poluvremena, pa je pred poslednju deonicu na semaforu stajalo 73:61 za crveno-bele.\nIako se činilo da će branioci trofeja “Žućkova levica” rutinski privesti meč kraju, serijom 9:2 u 33. minutu košarkaši iz Železnika prišli su na samo -5 (75:70) vešto koristeći uspavanost Zvezdine odbrane, pa je Alimpijević bio prinuđen da zatraži minut odmora. Jednominutni predah razmrdao je crveno-bele košarkaše, koji su trojkama Feldina i Kešelja očas posla vratili dvocifreni plus. Do kraja meča prednost crveno-belih se iz minuta u minut uvećavala, za konačnih :, pa je Crvena zvezda stekla zvanje prvog finaliste Kupa Radivoja Koraća 2018. godine u kojem će se sastati sa pobednikom duela Partizan – Mega Bemax.\nCRVENA ZVEZDA – FMP 98:82 (27:28, 24:16, 22:17, 25:21)\nSudije: Milija Vojinović, Uroš Obrknežević, Aleksandar Glišić\nCrvena zvezda: Kešelj 9, Dangubić, Davidovac 3, Lazić 13, Antić, Dobrić, Feldin 7, Ročesti 14, Omić 8, Lesor 8, Enis 20, Bjelica 16\nFMP: Lazarević, Čović 19, Uskoković, Jeremić, Apić 21, Nenadić 12, Radanov 7, Bursać, Radovanović, Šešlija, Simanić 14, Odžo 9\nHumana akcija mladih košarkašica Studenta (VIDEO)


Jeftiniji priključak za gas uz mogućnost otplate na rate – Moji Odzaci App\nJeftiniji priključak za gas uz mogućnost otplate na rate\nGas je među najjeftinijim energentima za grejanje, ali je priključenje skupo od 1.000 do 1.500 evra. Srbijagas od 1. jula domaćinstvima smanjuje cenu priključka na 780 evra sa PDV-om. To će biti fiksna i jedinstvena cena za celu zemlju, prenosi RTS.\nDomaćinstva koja žele da uvedu gas, neće čekati na priključak, a 780 evra koliko će koštati, otplaćivaće na rate tri godine bez kamate, u sklopu mesečnog računa. U “Srbijagasu” očekuju da će sa nižom cenom dobiti oko 550.000 novih korisnika.\nSrpska gasna mreža je nerazvijena – samo šest okruga je potpuno gasifikovano, i to u Vojvodini, a čak trinaest okruga je negasifikovano, ostali su delimično. Očekuje se da će gasovod “Balkanski tok” ubrzati i gasifikaciju zemlje.\nNove štedljive sijalice za bolju javnu rasvetu u Odžacima\nPrivremeno zatvaranje raskrsnica u Odžacima


Traže desetine ubijenih Srba\nTačno vrijeme: 2020-09-18 12:42:02\nObjavljeno ponedeljak, 22 jul 2013 21:18\nSARAJEVO - Iskopavanje i potraga za posmrtnim ostacima građana nakon što su početkom mjeseca pronađeni dijelovi ljudskog skeleta počela je danas na području gradske deponije smeća u Sarajevu.\nPretpostavlja se da se na ovoj lokaciji nalaze posmrtni ostaci desetina sarajevskih Srba ubijenih u proteklom ratu.\n"Očekujemo da je ovdje jedna ili više masovnih grobnica. Pretpostavka je da su tijela ovdje dovožena radi prikrivanja ratnog zločina. Radovi su tek otpočeli. Iskopavanje će trajati nekoliko mjeseci", kazao je juče Milutin Mišić, član Kolegija direktora Instituta za nestale osobe BiH.\nSrpko Batinić, šef područne kancelarije Istočno Sarajevo Instituta, rekao je da su imali više informacija iz različitih pravaca i sve su upućivale na to da su 1992. godine na deponiju dovoženi leševi sa Alipašinog polja, Hrasnog brda, Otoke, Buča i Boljakovog potoka, te iz rijeke Miljacke.\n"Tokom probnog iskopavanja, koje je trajalo 47 dana s prekidima, pronađeni su dijelovi ljudskog skeleta na dubini od 27 metara. Uslijedila je naredba Suda BiH za ekshumaciju. Moraćemo kopati na dubinu preko 35 metara", dodao je Batinić.\nMilan Mandić, predsjednik Udruženja porodica zarobljenih i nestalih osoba sarajevsko-romanijske regije, istakao je da se ovdje vjerovatno nalazi većina onih koje traže, a to je 350 nestalih Srba, te da se nada da je tu i njegov otac.\n"Imamo saznanja da je ovdje više desetina Srba iz Sarajeva, koji su nažalost ostali lojalni tadašnjoj takozvanoj međunarodno priznatoj BiH i njenom rukovodstvu i završili su na deponiji 27 metara duboko. To su sve bili civili", istakao je Mandić.\nKazao je da su odgovorni svi, od tadašnjeg Predsjedništva BiH do mjesne zajednice, za ono što je urađeno, te odgovornim smatra i Mirsada Kebu, potpredsjednika FBiH, jer mu je prije nekoliko godina rekao da su mu kao tadašnjem direktoru firme "Rad" lokalni komandanti oduzeli ingerencije, ali nije htio reći koji.\nMilenko Arsenijević, koji još traži tijelo svog brata Jove, istakao je da lokacija na kojoj je počela ekshumacija više nije samo deponija smeća nego starosjedilaca, poštenih civila, lojalnih građana BiH.\n"Moj brat je ubijen 200 metara odavde, zajedno sa sedam Srba. Odveden je 1992. godine u logor ŽIS i onda je bila racija. Želim samo da ga pronađem i sahranim pa da jednom s mirom legnem i ja", potresen je ispričao Arsenijević.\nKazao je da ima informacije i da se grobovi Srba nalaze i ispod rezervoara.\nI Milena Kulina juče je došla do kapije gradske deponije. Ona traži tijelo svog supruga Anđelka, koji je ubijen 20. maja 1992. godine, a kaže da ga je odvela jedinica s Alipašinog polja.\n"Rekli su nam da je ubijen i sahranjen na Alipašinom polju, ali ništa tamo nije nađeno. Nadam se da će sada biti nešto", rekla je Kulina.\nIz Tužilaštva BiH, čiji su predstavnici bili na terenu, kazali su da ne daju izjave.\nBrojnim novinarskim ekipama i predstavnicima Udruženja porodica zarobljenih i nestalih osoba sarajevsko-romanijske regije nije bilo dozvoljeno da uđu na područje gradske deponije.\nOvo udruženje nije najavilo pres-konferenciju preduzeću "Rad", koje upravlja deponijom, a Milan Mandić, predsjednik Udruženja, kazao je da nije znao da treba išta najaviti jer ovo više nije samo gradska deponija nego mjesto zločina, te da je tužilac dozvolio pristup.\nMilutin Mišić, član Kolegija direktora Instituta za nestale osobe BiH, rekao je da nisu očekivali ove probleme, te da je to loša poruka porodicama.


novak djokovic kamelija luda po tebe\nТази събота в COOL...T 🙂 #btv #ludapotebe #novakdjokovic\nJedna od pesama uz koje su u svlačionici slavili Novak i ostali srpski reprezentativci je upravo delo Bugarke koja ja postala poznata i u Srbiji zahvaljujući filmu ''Južni vetar''.\nTamošnje televizije su odmah kontaktirale Kameliju koja ja vrlo brzo postala tema svih medija u Bugarskoj, a čak je prilog o njoj bio i na televizijama, te se uključivala u iste i tom prilikom se zahvalila Đokoviću.\n- Imajući u vidu da je pesma bila hit poršle godine, kada je fim i snimljen, to me još više čini srećnom. Moram da kažem da me čini ponosnom i veoma srećnom to što jedan takav sportista na bugarskom peva i slavi svoj veliki uspeh - rekla je pevačica.\nSnimak na kom srpski teniseri pevaju njenu pesmu je na svom Instagram profilu podelila i Kamelija koja je tada napisala ''srećna pobeda, momci''.\nStalno ga je kritikovao, A SADA... Novak Đoković rezultatima naterao Amerikanca da mu se "pokloni"


Petrovaradinska tvrđava slavi 328. rođendan - Gibraltar na Dunavu sa 16 kilometara podzemnih hodnika\nPetrovaradinska tvrđava 18. oktobra slavi 328. rođendan\nGodine 1692, nakon velikih borbi sa Turcima koje su trajale od 1683. godine, austrijska vojska pod komandom markgrofa Ludviga Badenskog, povratila je ruševnu srednjovekovnu tvrđavu Petrovaradin.\nTada je započelo utvrđivanje i obnavljanje, još uvek strateški važne tvrđave.\nKamen temeljac novog utvrđenja položen je 18. oktobra u prisustvu carskog izaslanika, princa i maršala Eugena Krua (Croy), na Leopoldovom bastionu.\nPoznata i kao "Gibraltar na Dunavu", Petrovaradinska tvrđava se prostire na 120 hektara i predstavlja jedinstveni kulturno-istorijski spomenik u regionu. Danas je ovo utvrđenje sa Sat kulom obeležje Novog Sada. O samom satu inače već tri decenije brine Lajoš Lukač, koji je za to dobio Novembarsku povelju-\nizvor: 021.rs, agencije, foto: facebook.com/stare.ns\ndunav Istorija Novog Sada Novi Sad petrovaradin petrovaradinska tvrđava vojvodina


Više od 1.700 obučenih posmatrača Crte pratiće izborni dan 21. juna – Gerila\nGerila > Politika > Više od 1.700 obučenih posmatrača Crte pratiće izborni dan 21. juna\nViše od 1.700 obučenih posmatrača Crte pratiće izborni dan 21. juna\nobjavljeno na Jun. 14, 2020 u 1:54 pm\nPosmatračka misija Crte završila je regrutaciju i obuku više od 1.700 posmatrača koji će na izborni dan, 21. juna, biti raspoređeni na slučajnom i reprezentativnom uzorku od 500 biračkih mesta. Posmatranje izbornog procesa na ovakvom uzorku omogućiće Crti izveštavanje o toku izbora, poštovanju zakona i izbornih procedura na svim biračkim mestima u Srbiji.\nPosmatrači, obučeni po najvišim međunarodnim standardima, pratiće kvalitet izbornog procesa na biračkim mestima kao i dešavanja i atmosferu ispred biračkih mesta.\nS obzirom da je zbog pandemije korona virusa produžen rok za prijavljivanje birača da glasaju van biračkog mesta te da se očekuje veći broj birača koji će iskoristiti svoje biračko pravo na ovakav način glasaju, Crta će po prvi put pratiti i ovaj vid glasanja uz pomoć posebno obučenih timova. Takođe, pravni tim Crte pratiće rad Republičke izborne komisije.\nEvo kako političke stranke tretiraju mlade u svojim redovima: Neslavan primer Zelene stranke


Gugl je upravo pretvorio Gmail u najbezbedniji imejl provajder na planeti - VICE\nokt. 21 2017, 5:00am\nNe može se znati koliko je medijska pokrivenost "Podestinih procurivanja", kako ih je nazvao Džulijan Asanž, uticala na rezultat izbora. Ali svakako su nedeljama privlačila pažnju medija i glasača. Gugl je sada lansirao novu funkciju koja bi trebalo da spreči napade kao što je bio taj slavni na Podestu — ili makar da ih u velikoj meri oteža.\nSvako sa Gmail nalogom sada može da aktivira ono što kompanija zove "Advanced Protection", niz funkcija koje otežavaju hakovanje vašeg naloga na Guglu. Oni su konkretno namenjeni korisnicima "visokog rizika", kako je to definisao sam Gugl. To su učesnici u političkim kampanjama, razni aktivisti, novinari, ljudi izloženi zlostavljanju u vezama.\n"Ovo je ogroman korak u pravom smeru kad je u pitanju pružanje običnim ljudima iste one zaštite koja je dostupna ličnostima visokog profila", rekao je za Motherboard Kenet Vajt, vašingtonski savetnik za bezbednost federalnih agencija. "Zaista su to dobro promislili i iako možda neće biti praktično za sve, onima kojima je potrebno, to je itekako korisna opcija."\n"Napadač koji nema vaš Bezbednosni ključ automatski se blokira, čak i ako ima vašu lozinku", saopštio je Gugl.\nPogledajte VICE film Upoznajte oca interneta\nPoznati haker Geohot pokazuje kako da lako hakuješ kompjuter


Kaspersky Lab o sajber bezbednosti u 2015. godini | Adria Daily\nKaspersky Lab o sajber bezbednosti u 2015. godini\nTokom 2015. godine, termin „sajber bezbednost“ postao je izuzetno popularan. Po prvi put u istoriji, bazbednost na internetu i zaštita unutrašnjih mreža bile su teme za diskusiju u svim sferama ekonomije ali i u svakodnevnom životu: od finansija, proizvodnje, automobilske i avio industrije, prenosivih uređaja i tehnoloških aksesoara do zdravstva, usluga zabavljanja na internetu i mnogih drugih.\nTakođe, u tekućoj godini zabeležen je eksponencijalan rast u praktično svim oblastima koje imaju veze sa sajer bezbednošću. Kada je u pitanju kompanija Kaspersky Lab, trend koji je obeležio ovu godinu bila je povećana složenost sajber napada. Na neki način, 2015. godina je donela neka nova pravila u IT svetu: Zabeležen je rast u broju sajber napada, kao i sve veći broj napadača i žrtvi, velika pažnja posvećivala se problemu sajber bezbednosti i velike količine novca ulagane su u odbrambene sisteme, a takođe su definisani i brojni sajber zakoni, međunarodni dogovori i novi standardi. Ove godine, potpisani su dogovori o sajber bezbednosti između Rusije i Kine, Kine i SAD, kao i između Kine i Velike Britanije. Ovi dogovori ne podrazumevaju samo zajedničku saradnju u rešavanju globalnog problema IT bezbednosti, nego i napore ovih država da spreče pokušaje međusobnih napada.\nSajber aktivnost tokom 2015. godine stručnjaci iz kompanije Kaspersky Lab opisali su kao „neuhvatljive“, budući da je veliki broj sajber kriminalaca bilo teško uhvatiti, da su kampanje sajber špijunaže napredovale i da ih je sve teže uočiti, i da je problem privatnosti korisnika bilo najteže rešiti. Sajber napadači su uspeli nemoguće: oni su „stanjili“ zidove naših domova i kancelarija širom sveta, čineći nas ranjivim na brojne pretnje.\n„Ako biste nasumice izabrali neki ekonomski sektor, velika je verovatnoća da ćete u medijima pronaći vesti o incidentima ili problemima koji su bili u vezi sa sajber bezbednošću. Isto se odnosi na bilo koji aspekt ili sektor naših svakodnevnih života. Događaji iz ove godine izazvali su drastičan porast interesovanja medija za ovu tematiku, ali takođe i interesovanje industrije zabave. U određenim filmovima ili serijama mogli ste čak da vidite bezbednosne stručnjake koji glume sebe. Međutim, iako je širenje svesti o IT bezbednosti pozitivna stvar, 2015. godina nam je donela i neke negativne posledice. Nažalost, u mnogim slučajevima su sajber bezbednosni incidenti bili u neraskidivoj vezi sa terorizmom. U današnjem svetu, napad i odbrana unutrašnjih i spoljašnjih mreža, kao što je internet, postali su naročito zanimljivi brojnim ilegalnim grupama”, izjavio je Aleks Gostev, glavni bezbednosni stručnjak u globalnom timu za istraživanje i analizu kompanije Kaspersky Lab.\nKaspersky Lab: predviđanja za novu godinu\nPre godinu dana, direktor globalnog tima za istraživanje i analizu u kompaniji Kaspersky Lab, Kostin Raju (Costin Raiu) predvideo je nekoliko trendova za 2015. godinu kada su u pitanju napredne i istrajne sajber pretnje. Pokazalo se da su njegova predviđanja bila prilično tačna:\nNovi oblici malver tehnika. U 2015. godini, tim za istraživanje i analizu otkrio je prethodno nezabeležene metode koje je koristila hakerska grupa Equation, a čiji malver je bio u stanju da modifikuje fabrička podešavanja na hard diskovima, kao i metode hakerske grupe Duqu 2.0 čije infekcije nisu menjale podešavanja na diskovima ili sistemima, ne ostavljajući praktično nikakve tragove na sistemu. Ove dve kampanje sajber špijunaže prevazilaze sve do sada zabeležene napade po pitanju složenosti i sofisticiranosti tehnika koje su korišćene u napadima.\nSajber kriminal i napredne uporne pretnje. U 2015. godini, sajber kriminalna grupa Carbanak ukrala je oko milijardu američkih dolara od brojnih finansijskih institucija širom sveta tako što je koristila metod ciljanih napada.\nNove metode za krađu podataka. Grupa Satellite Turla koristila je satelitsku komunikaciju kako bi upravljala i kontrolisala saobraćaj tokom napada.\nMeđusobno nadmetanje hakerskih grupa. Hakerska grupa sa francuskog govornog područja, Animal Farm, kao i grupa sa arapskog govornog područja, Desert Falcons, bile su dve najzapaženije hakerske grupe u prethodnoj godini.\nTargetiranje visokih zvaničnika preko hotelskih mreža. Naknadno je utvrđeno da su ovi napadi uključivali i lokacije gde se mete visokog profila mogu napasti čak i van zaštićene korporativne infrastrukture. Na primer, Duqu 2.0 malver infekcije povezane su sa političkim događajima i lokacijama gde su održavani sastanci svetskih lidera.\nPrecizni napadi u kombinaciji sa masovnim nadgledanjem. Ciljani sajber napadi grupe Animal Farm sprovođeni su zajedno sa DDoS napadima iste grupe, što je jako redak slučaj kod naprednih ciljanih kampanja.\nUključivanje mobilnih uređaja u napade. Hakerska grupa Desert Falcons napadala je korisnike Android operativnih sistema.\nOno što tim istraživača iz Kaspersky Lab-a nije mogao da predvidi u 2015. godini jeste borba između hakerskih grupa. Tokom proleća ove godine, kompanija Kaspersky Lab zabeležila je čudan i redak slučaj gde je jedna sajber kriminalna grupa napala drugu. U 2014. godini, hakerska grupa Hellsing, mala i relativno nebitna grupa koja je napadala isključivo vladine i dimplomatske ustanove u Aziji, bila je meta „spear-phishing“ napada koji je sprovela druga grupa pod nazivom Naikon, i rešila je da uzvrati istom merom. Stručnjaci iz Kaspersky Lab-a smatraju da bi ovo mogao biti početak novog trenda u svetu sajber kriminala, a to su APT ratovi.\nGlobalni tim za istraživanje i analizu u kompaniji Kaspersky Lab objavio je ukupno 14 izveštaja o APT napadima u 2015. godini, među kojima su: Duqu 2.0, Darkhotel – drugi deo, Naikon, MsnMM kampanje, Satellite Turla, Wild Neutron, Equation, Blue Termite, Hellsing, Carbanak, Desert Falcons, Animal Farm, Spring Dragon i Sofacy. Ovi napredni napadači koriste brojne jezike: u APT napadima otkriveni su tragovi ruskog, kineskog, engleskog, arapskog, korejskog i francuskog. Mete ovih hakerskih grupa bile su finansijske institucije, vladine organizacije, vojne i diplomatske ustanove, telekomunikacione i energetske kompanije, politički aktivisti i lideri, medijske kuće, privatne kompanije i mnogi drugi. Ovi napadi odvijali su se na svim krajevima planete.\nPročitajte ceo izveštaj na stranici Securelist.com.\nPogledajte video snimak o radu globalnog tima za istraživanje (GReAT) i analizu na ovoj stranici\nPogledajte sve registrovane pretnje u okviru 40 APT kampanja koje je detektovao globalni tim za istraživanje i analizu\nO smanjenju rizika od APT infekcije pročitajte na ovoj stranici\nStrategije za ublažavanje posledica napada dostupne su na ovoj stranici\nKaspersky Security Bulletin 2014 dostupan je na stranici Securelist.com\nPredviđanja za 2016. godinu dostupna su na ovoj stranici\nLumia 950 i 950 XL konačno u Srbiji!


Institut traži ko će uništiti 55.000 vakcina - Akta.ba\n24.09.2021. 07:52 / Izvor: Nezavisne novine\n"Do sada je istekao rok za 55.000 doza vakcina AstraZeneca, koje su, kad su donirane, imale rok trajanja od 30 do 60 dana", istakli su iz Instituta.\nPodsjetimo da je u Republici Srpskoj istekao rok za 55.000 vakcina, o čemu su "Nezavisne novine" pisale početkom septembra. Kako su tada objavili, nije isključeno da će se sličan scenario dogoditi i u FBiH, gdje će 340.183 doze biti neupotrebljive već idućeg mjeseca.\nKada je o vakcinama riječ, slovenačka vlada odobrila je donaciju od 100.620 doza vakcine Pfizer-Biontech protiv Covida-19 za Bosnu i Hercegovinu.


Kako postaviti policu, a da se ne klacka?\nKako postaviti policu, a da se ne "klacka" na nosačima?\nMetar, olovka, bušilica, burgija\nzavisi od broja polica\nmetalni ili plastični nosači polica\nNapravili ste svoj novi plakar, kuhinjski element ili vitrinu i još samo da postavite police unutra i sve je gotovo. Ako ste nekada do sada pokušali da postavite 4 nosača police u istom nivou, a da ste za to koristili samo metar i olovku videli ste da je to praktično nemoguće. Uvek je jedan od nosača ispod nivoa ostalih i polica se "klacka". U ovoj foto-priči pogledajte kako da postavite policu, a da se ona ne "klacka" na nosačima.\nOdaberite od ostataka univera jedan komad oblika kao na slici - to će biti pomoćna ploča. Utvrdite rastojanja donjih ivica svih polica od dna elementa u koji planirate da ih postavite.\nOdmerite i obeležite ova rastojanja(nivoe) na pomoćnoj ploči. Izbušite po jednu rupu (prečnika istog kao što će biti prečnik rupe za nosač police) na svakom obeleženom nivou. Na ovaj način dobijen je šablon koji omogućava da se rupe za nosače probuše u istom nivou za svaku policu.\nPostavite pripremljeni šablon uz jednu unutrašnju stranicu plakara...\n...rukom čvrsto pritisnite šablon uz stranicu...\n...i bušite. Bušenje se obavlja kroz rupue na šablonu. Vodite računa da ne probušite preduboku rupu jer se može desiti da skroz probijete stranicu plakara. Najčešće je za nosače polica dovoljna dubina rupe od 5 do 7 milimetara.\nZa svaku policu potrebno je izbušiti 4 rupe, dve na levoj, a dve na desnoj strani elementa u koji se polica ugradjuje. Ovo se vrši na taj način što se šablon premešta sa mesta na mesto na kojima hoćemo da nam budu nosači police. Znači šablon omogućava da sve 4 rupe za nosače jedne polica budu na istom nivou odnosno na istoj visini.


Ne može da se sakrije: Znakovi koji odaju da ste upravo vodili ljubav! - PRess Serbia | PR PRess team\nNedavno istraživanje je otkrilo da postoje znaci koji će vas odati da ste upravo vodili ljubav i doživeli orgazam…\nOrgazam kod žena utiče i na njihov hod, verovali ili ne! Istraživači sa Univerziteta Luvan su analizirali video klipove žena koje hodaju ulicom i uspeli da zaključe koje imaju redovne orgazme, a koje ne. Žene koje često imaju seksualne odnose i redovno doživaljavaju orgazam, imaju duži korak i pokretljiviju karlicu zbog boljeg protoka krvi kroz mišiće u tom delu tela – “Žene koje često doživljavaju vaginalni orgazam u hodu njišu bokove, više vrckaju i njihov korak je lakši”, navode istraživači.\nTagovipress serbia vodili ljubav znaci znaci koji odaju


VUČIĆ NA SASTANKU SA MERKELOVOM: "Nemačka će insistirati na rešavanju Kosovskog pitanja!" (FOTO, VIDEO) | Happy BSC portal\nVUČIĆ NA SASTANKU SA MERKELOVOM: "Nemačka će insistirati na rešavanju Kosovskog pitanja!" (FOTO, VIDEO)\nTelemaster - Predsednik Srbije Aleksandar Vučić sastao se u Njujorku sa nemačkom kancelarkom Angelom Merkel.\n“Nema nikakve sumnje da Evropa želi rešavanje kosovskog problema i da će Nemačka na tome insistirati”, izjavio je Vučić posle sastanka sa Merkelovom. On je potvrdio da je ponovljeno da treba ubrzo nastaviti intenzivan dijalog Beograd-Priština u nameri da se nađe rešenje i da se organizuje regionali skup. "Očekuju od nas da razgovaramo i razgovaramo sve dok ne dođemo do rešenja", istakao je Vučić.\nOn je preneo da je pozvao nemačku kancelarku da poseti Srbiju i kaže da mu je ona obećala da će to učiniti do isteka mandata. Predsednik Srbije je rekao da se u Njujorku sastao i sa makedonskim i albanskim premijerom, Zaevom i Edijem Ramom da dolaze u prvoj polovini oktobra u Srbiju, na sastanak posvećen uklanjaju carinskih barijera. O pitanju da li će se naći na marginama u Njujorku sa kosovskim predsednikom Hašimom Tačijem, rekao je da je pozvan, sastao bi se.


RTCG - Radio Televizija Crne Gore - Nacionalni javni servis :: Svijet :: Preliminarno: Poslije Putina, Putin\n20. 09. 2021. 08:19 >> 08:21 2\nPartija Jedinstvena Rusija, koja podržava politiku predsjednika Vladimira Putina, osvojila je na izborima za Donji dom parlamenta, Dumu, 47,19 odsto glasova.\nTo su pokazali rezultati Centralne izborne komisije na osnovu 60,18 odsto prebrojanih glasova.\nNa drugom mjestu je Komunistička partija sa 20,88 odsto glasova, a slijede Liberalno demokratska partija Rusije sa 7,89, Pravedna Rusija sa 7,54 i Novi ljudi sa 5,77 odsto podrške glasača, prenosi TASS.\nTe stranke prešle su cenzus za ulazak u Dumu od 5 odsto osvojenih glasova. Izbori za rusku Državnu dumu počeli su u petak 17. septembra, a glasanje je završeno u nedjelju uveče.\nPored Dume, birači su glasali i za gubernatore devet ruskih regiona, kao i za sastave 39 lokalnih i regionalnih parlamenata. Sastav Donjeg doma ruskog parlamenta bira se prema mješovitom principu - 225 poslanika bira se sa stranačkih lista, a još 225 iz jednomandatnih izbornih jedinica u jednom krugu.\nVladimir Putin Izbori u Rusiji\nPutin se zakašljao: "Ne brinite, nemam kovid"


Jašarević: PRONI Centar planira otvaranje deset omladinskih klubova - CAT BiH\nJašarević: PRONI Centar planira otvaranje deset omladinskih klubova\nJedan od najbitnijih projekata koje PRONI Centar za omladinski razvoj realizuje u toku juna je “YouVolution“ putem kojeg će lokalne zajednice u BiH imati priliku da dobiju Proni omladinski klub, omladinske radnike, volontere, te programe za mlade ljude koje ovaj centar provodi dugi niz godina.\nGeneralni menadžer PRONI Centra za omladinski razvoj Jasmin Jašarević je kazao da projekt realizuju u saradnji s Međunarodnom organizacijom za migracije (IOM) kroz BHRI inicijativu, a sam naziv “YouVolution“, prema njegovim riječima, mogao bi se prevesti kao evolucija mladih u lokalnim zajednicama.\nDo kraja augusta planirali su otvaranje deset omladinskih klubova, ovisno o interesu lokalnih zajednica.\n– Za taj projekt smo završili četiri modula edukativne nastave i sada planiramo peti i šesti krajem ovog mjeseca. Cilj kompletne obuke jeste uspostava omladinskih klubova u lokalnim zajednicama odakle dolaze mladi ljudi. Pričamo o 80 mladih ljudi koji volonterski, dobrovoljno učestvuju na ovim edukacijama – kazao je Jašarević za Fenu.\nOni će, kako je dodao, steći potrebna znanja i vještine kako da organizuju mlade ljude u svojim zajednicama i realizuju razne kreativne, sportske, kulturne, međunarodne projekte sa svojim vršnjacima.\n– Želimo da uspostavimo saradnju s lokalnim zajednicama, opštinama, gradovima, mjesnim zajednicama u kojima planiramo da otvorimo te klubove. Kroz BHRI inicijativu smo obezbijedili materijalna sredstva, osim edukacijskog dijela, a također imamo inicijalna sredstva za otvaranje omladinskih klubova – naveo je Jašarević.\nU narednom periodu planiraju da posjete opštine i zajedno sa njima otvore omladinske klubove kako bi doprinijeli rješavanju nekih od mnogih pitanja mladih kao što su nezaposlenost, iskorištavanje slobodnog vremena, te suočavanje sa izazovima savremenog doba.\n– Imamo mlade ljude iz Bratunca, Busovače, Cazina, Foče, Milića, Vlasenice, Prijedora, Prnjavora, Stoca, Trebinja, Zenice, Bihaća, Velike Kladuše, Bosanskog Petrovca, Sanskog Mosta, Kalesije, Brčkog, odnosno Maoče, Zvornika i to su nam ciljane lokacije gdje želimo u saradnji sa lokalnim vlastima otvoriti omladinske klubove kao mjesto za okupljanje mladih ljudi, edukaciju, za kvaliteteno provođenje slobodnog vremena… – istakao je Jašarević.\nPri tome bi se, kako je dodao, koristio model koji je uspostavljen u Brčkom 2004. godine i podrazumijeva tripartitnu saradnju između Pronija, koji obezbjeđuje edukaciju i kontrolu kvaliteta, zatim opštine koje bi trebala osigurati određena incijalna sredstva za projektne aktivnosti koje mladi predlože, te mjesne zajednice, centra za kulturu ili bilo koje druge ustanove koja ima, odnosno može dati na korištenje javni prostor za djelovanje kluba.\nPandemija koronavirusa, dodao je Jašarević, dosta je usporila i otežala rad PRONI Centra za omladinski razvoj, tim više jer je njegova suština da mladi fizički dolaze u omladinske klubove, centre, radionice, da se upoznaju, druže i putuju.\n– Uz odobrenje i podršku naših donatora među kojima su USAID, IOM i drugi partneri, dobili smo saglasnost da dio naših programa prebacimo u virtuelni svijet, tako da smo koristeći različite aplikacije nastavili raditi na edukaciji mladih ljudi, kao i sa radionicama koje su naši volonteri u omladinskim klubovima implementirali – naveo je Jašarević.\nPrema njegovim riječima, okolnosti uzrokovane koronom odgodile su aktivnosti na projektima kao što je evropska kartica mobilnosti, program Erasmus + za koji je PRONI kontakt tačka, te razne programe međunarodne saradnje.\n– Programske aktivnosti PRONI Centra i naši klubovi ponovo ‘uživo’ počinju sa radom – istakao je Jašarević.\nPRONI Centar za omladinski razvoj počinje sa realizacijom projekta „Kreiraj sve(mir)“ PRONI Centar za omladinski razvoj u okviru projekta “YouVolution” objavljuje poziv za učesnike/ce iz Trebinja Neum: Poziv za učesnike/ce – PRONI Akademija Omladinskog Rada


Od 1. marta na snazi novi zakon o doseljavanju stručne radne snage u Njemačku - Glas Srpske\nSARAJEVO - Novim njemačkim zakonom o useljevanju stručnog kadra, koji će stupiti na snagu 1. marta, biće proširene već postojeće odredbe o useljavanju, saopšteno je iz Ambasada Njemačke u BiH.\n"Zakon se primjenjuje na državljane svih zemalja širom svijeta i odnosi se prvenstveno na osobe sa stručnom ili akademskom kvalifikacijom. Važno je da visokoškolska ili stručna kvalifikacija moraju prethodno biti priznate u Njemačkoj", navedeno je u sapštenju.\nPrema novom zakonu o useljavanju, prvi korak je podnošenje zahtjeva za priznavanje (nostrifikaciju) kvalifikacije u Njemačkoj. Ako je izdata potvrda o priznavanju kvalifikacije, sljedeći korak je podnošenje zahtjeva za vizu u njemačkoj Ambasadi u Sarajevu.\n"Ukoliko postoji ponuda za posao i ako je izvršena odgovarajuća nostrifikacija kvalifikacije, ubuduće se mogu doseliti stručnjaci iz svih oblasti rada. Ukida se pravilo prema kojem je za samo određena, jasno definisana, deficitarna zanimanja postojala mogućnost useljavanja. Osim toga, kod ovih zahtjeva više se neće primjenjivati pravilo provjere prema kojem prednost pri konkretnom zapošljavanju ima stručni kadar iz Njemačke ili EU", naveli su iz Ambasade.\nOsobe sa priznatom stručnom kvalifikacijom mogu podnijeti zahtjev za vizu u svrhu traženja posla, a radno mjesto mora biti u skladu sa obrazovanjem i primjereno kvalifikaciji.\n"I za mlade ljude koji još nisu stekli stručnu kvalifikaciju ovaj zakon otvara nove mogućnosti: osobe mlađe od 25 godina mogu ubuduće podnijeti zahtjev za vizu kako bi u Njemačkoj tražile mjesto za stručno obrazovanje i tamo stekle svoje kompletno obrazovanje", istaknuto je u saopštenju.\nNeophodno poznavanje njemačkog jezika dokazuje se predočavanjem sertifikata o položenom ispitu.\n"Nema starosne granice. Osobe starije od 45 godina, međutim, moraju dostaviti dokaz o minimalnoj plati", naveli su iz Ambasade.\nIz Ambasade su istakli da Novi zakon ne utiče na Pravilo za zemlje Balkana.\n"Za osobe koje nemaju visokoškolsko ili stručno obrazovanje i dalje važe postojeća pravila useljavanja u Njemačku. Ovdje će i dalje biti na snazi provjera pravila o prednosti pri zapošljavanju. Ubuduće će se i kod Pravila za zemlje Balkana primjenjivati odredba da osobe životne dobi starije od 45 godina moraju predočiti dokaz o minimalnoj plati", istakli su iz Ambasade.


source.ba | Vranješ završio s reprezentacijom\nVranješ završio s reprezentacijom\nProblematični reprezentativac je posljednji mjeseci prevršio svaku mjeru Ognjen Vranješ u posljednjih mjesec dana u žiži je javnosti u BiH, ali nažalost ne po fudbalskom umijeću.\nPrvo je Vranješ uzburkao strasti tetovažom četničkog nadvojvode momčila Đujića, a potom konstantnim svađama i prepirkama po socijalnim mrežama u kojim nije štedio nikoga.\nN/FS BiH po prvi put od svog osnivanja javno je osudio njegovo ponašanje zvaničnim saopštenjem, ali sve to nije utecalo na defanzivca Anderlechta, koji je i pored svega nastavio sa svojim 'izletima'.\nKako saznaje Sport 1, doduše još uvijek nezvanično, Vranješ je završio karijeru kao bh. reprezentativac i neće biti pozivan za naredne akcije bh. tima, kojem predstoje kvalifikacije za EURO 2020.\nOstaje da se vidi da li će nakon svega Vranješ dobiti poziv ili će jednostavno biti izostavljen sa spiska pozvanih, piše Sport 1.\nTagovi: ReprezentacijaOgnanjen Vranjes


Dva udesa tokom noći u Beogradu, jedna osoba lakše povređena - Povezane vesti - Naslovi.net\nDva udesa tokom noći u Beogradu, jedna osoba lakše povređena\nNoć u Beogradu: U dve saobraćajke jedan lakše povređeni\nFoto: M.Stevanović Kako je u Hitnoj pomoći rečeno, do bolnica je tokom noći obavljeno deset prevoza kovid pacijenata i 30 interkliničkih transporta. Lekari ove službe intervenisali su 120 puta, od toga deset puta na javnim mestima. BONUS VIDEO: Novi… »\nMirna noć u Beogradu Dve saobraćajne nesreće i jedna povređena osoba, Hitna pomoć intervenisala 120 puta\nBilo je 10 intervencija na javnim mestima. U toku noći u Beogradu su se desile dve saobraćajne nesreće u kojima je jedna osoba lakše povređena. Kako je u Hitnoj pomoći rečeno, do bolnica je tokom noći obavljeno deset prevoza kovid pacijenata i 30… »\nHitna pomoć je intervenisala deset puta na javnim mestima. U toku noći u Beogradu su se desile dve saobraćajne nesreće u kojima je jedna osoba lakše povređena. Kako je u Hitnoj pomoći rečeno, do bolnica je tokom noći obavljeno deset prevoza kovid… »\nNoć u Beogradu: Dve saobraćajne nezgode, jedna osoba povređena\nNajveći broj poziva upućenih beogradskoj Hitnoj pomoći noćas je stiglo od psihičnih bolesnika, a onda i od hroničnih, koji imaju problema sa visokim krvnim pritiskom ili astmom, rečeno je Tanjugu iz Službe hitne pomoći. "Imali smo 121… »\nNoć u Beogradu: U dve saobraćajke 1 lakše povređeni\nU toku noći u Beogradu su se desile dve saobraćajne nesreće u kojima je jedna osoba lakše povređena. Kako je u Hitnoj pomoći rečeno, do bolnica je tokom noći obavljeno deset prevoza kovid pacijenata i 30 interkliničkih transporta. Lekari ove… »\nJedna osoba povređena u dve saobraćajne nezgode tokom noći\nU toku noći u Beogradu su se desile dve saobraćajne nesreće u kojima je jedna osoba lakše povrešena. Kako je u Hitnoj pomoći rečeno agenciji Beta, do bolnica je tokom noći obavljeno deset prevoza kovid pacijenata i 30 interkliničkih transporta… »\nB92 pre 55 minutajoš 19 povezanih


Podsetimo, Prvo osnovno javno tužilaštvo podnelo je Prvom osnovnom javnom sudu u našem glavnom gradu optužni predlog protiv srpskog reprezentativca i asa Real Madrida zbog sumnje da se nije pridržavao mera za suzbijanje i sprečavanje širenja korona virusa ovog marta u Beogradu.\n"Jović u problemu, traže šestomesečni zatvor za njega!", naslov je teksta koji je objavila "Marka", a koji počinje rečenicama:\n"Nastavlja se niz loših okolnosti za Jovića. Naime, nadležni u Srbiji traže pola godine zatvora zbog kršenja korona-propisa u svojoj zemlji".\nA zaista, krivična prijava protiv Jovića podneta je u toku prve nedelje po uvođenju vanrednog stanja nakon što je on po povratku u Beograd po propisima trebalo da dve sedmice provede u samoizolaciji, što on nije učinio. Do optuženja je došlo jer fudbaler nije pristao na oportunitet – odbacivanje krivične prijave, uz uplatu 3,5 miliona dinara. I, sada je moguće da dobije šestomesečnu zatvorsku kaznu.\n"Luka Jović pred šestomesečnim zatvorom", naslov je španskog dnevnog lista "As", u kome se podseća da je u momentu kada je naš reprezentativac prekršio propise o samoizlaciji - on stigao u Srbiju iz Španije, koja je bila epicentar korona virusa i najveće svetsko žarište.\n"Sumnja se da je izvršio krivično delo nepostupanje po zdravstvenim propisima za vreme epidemije, jer je u periodu obavezne kućne izolacije napuštao mesto boravišta, a u njegovom stanu zatečena je još jedna osoba", prenosi ovaj španski list.\nNa tome se "As" nije zaustavio, već je u posebnom tekstu poručio da "Joviću vozovi prolaze", jer ne koristi šansu koju mu ukazuje trener Zidan, "kao što je to bio slučaj i protiv Šahtjora u Ligi šampiona".\n"Iako je trener hteo da ga se odrekne, pa u tome nije uspeo ovog leta, sada to što mu daje priliku - Jović ne koristi, baš kao i Bejl prošlog leta", piše "As".\n"Marka" u svojoj analizi trenutne krize Reala takođe spominje našeg reprezentativca, za kog tvrdi da je trenutno "daleko od onoga što Madriđani traže kada se radi o posvećenosti i 'udaru' na bedem rivala",


Na protestu pokreta Odupri se zatražena ostavka menadžmenta RTCG - Svet - Dnevni list Danas\nPočetna » Svet » Na protestu pokreta Odupri se zatražena ostavka menadžmenta RTCG\nNekoliko hiljada ljudi zatražilo je večeras na devetom po redu antivladinom protestu u organizaciji pokreta „Odupri se“ smenu menadžmenta Radio televizije Crne Gore.\n0Piše: Beta 20. aprila 2019. 23.35 Izmenjeno: 24. aprila 2019. 04.04\nFoto: Facebook/ Odupri se - 97 000\nDemonstranti su na samom ulazu televizije uzvikivali „ostavke, ostavke“. Zgradu je čuvala policija, a razišli su se nakon što ih je zamolio jedan od organizatora, Džemal Perović.\nProtestanti su prošetali od centra Podgorice gde je bila postavljena bina do zgrade RTCG, a među okupljenima su bili i lideri opozicije.\nPerović je pozvao okupljene na građansku neposlušnost „jer diktator mora pasti“.\n„Oduprimo se njihovoj bahatosti i bahatosti njihovih sinova, oduprimo se jer mi to možemo“, rekao je on.\nNa protestu je rečeno da neće stati dok ne vide leđa „diktatorskom režimu“.\nNaredni protest je zakazan za 9. maj, kada će biti doneta presuda za pokušaj terorizma za koji su optuženi i lideri Demkratskog fronta.\nProteste pokreta „Odupri se“ inspirisala je afera „koverat“ koju je inicirao odbegli biznismen Duško Knežević, objavom snimka predaje novca nekadašnjem gradonačelniku Podgorice i visoko pozicioniranom funkcioneru vladajuće Demokratske partije socijalista – donacije za finansiranje kampanje te stranke.\nOni već tri meseca organizuju proteste, a u međuvremenu su se ogradili od Kneževića.\nOn je nakon toga osnovao pokret Do slobode i u četvratak ispred Tužilaštva organizovao protest kome je prisustvovalo nekoliko stotina ljudi.\ncrna gora, gradjanski protest, podgorica, Pokret "Odupri se"Podgorica\nNa protestu u Podgorici najavljene akcije otpora širom Crne Gore